Regionalni pokretač razvoja komunikacija Regionalni pokretač razvoja komunikacija\nFebruary 9, 2017 /in News /by Katarina Cernisevski\nJasna Dugalić, Account Director u Direct Media Srbija, dala je intervju za februarsko izdanje CorD Magazina.\nProšle godine svečano je obeleženo 15 godina uspešnog rada Direct Media, vreme koje pokriva velike ekonomske i društvene turbulencije u regionu. Koje vrednosti su pomogle da i dalje budete u vrhu?\nProteklih petnaest godina u regionu je obeležilo sazrevanje marketinške industrije u svakom smislu, najpre kroz ulazak velikih stranih korporacija na tržišta i principa poslovanja koje su implementirale i tome posledičnu modernizaciju rada samih medija i agencija. Direct Media je u delu oglašavanja bila motor tog razvoja, i to ne samo na tržištu Srbije. Naša vrednost su naši ljudi, njihova stručnost, stalni razvoj i odnosi poverenja sa partnerima. Za kontinuirani uspeh možemo da zahvalimo visokim standardima, ujednačenom kriterijumu pružanja usluge u svim zemljama i neprestanom radu na sebi kroz razvoj alata i ekspertize, ali i hrabrosti da se prave iskoraci u primeni tehnologija i novih oglasnih formata. Nijedan biznis ne može da funkcioniše dobro bez kvalitetnog tržišta. Verujem da su naši iskoraci pravili tu razliku za dobrobit cele industrije.\nOvaj period takođe karakterišu velike tehnološke inovacije. Koje tehnologije su po vama posebno važne za oglašivače, medije i agencije?\nVreme tehnološke disrupcije (disruption) u advertajzingu tek dolazi, mada su tehnologije u velikoj meri obelezile i prethodni period. Interpretacija navika potrosaca, dobro targetiranje i isporuka kvalitetnog korisnickog iskustva ostaje prioritet na dalje, ali sada u svetu Big Data, Machine learning I Programmatic buyinga. Sve veća uloga agencija biće u procesu unapređenja CRM-a kod klijenata sa velikim bazama korisnika i potrošača i takva digitalna znanja imaće presudnu ulogu. Kada govorimo o Brendu i njegovoj percepciji, sve vrste tehnologija poput Virtuelne realosti koje simuliraju realnosti, pojačavaju iskustvo korisnika i Brend dovode u kontekst story livinga I dalje će biti aktuelne.\nSve manji budžeti, uz sve veće zahteve klijenata za povećanjem efikasnosti budžeta, nastali kao posledica globalne ekonomske krize, stavili su agencije pred velike izazove. Koje trendove u ovom sektoru očekujete do kraja 2017.?\nSmanjeni budžeti su stanje u okviru kojeg poslujemo poslednjh nekoliko godina i ako izuzmemo blagi rast ulaganja u digitalne medije, ne očekuju se bitnije promene na tom planu u toku ove godine. Izazov koji podjednako dugo traje i koji je pomerio fokus sa budžeta je kako obezbediti ROI u momentu podeljene paznje konsumera. Kao agencija kojoj je reputaciju stekla na efikasnosti kampanja, vidljivim i merljivim rezultatima onoga što klijenti ulažu kroz oglašavanje, razvijamo nove modele evaluacije oglašivačkog učinka. Ti modeli sasvim jasno I do sada najpreciznije mogu da predvide efekte jedne kampanje.\nDirect media je aktivna u gotovo svim zemljama Zapadnog Balkana. U kojoj meri ova činjenica doprinosi efikasnosti advertising budžeta kompanija u regionu?\nVeliki klijenti koji posluju na više tržišta traže ujednačen nivo usluge na svakom tržištu i to smo za 15 godina poslovanja uspeli da postignemo, uzimajući u obzir razvijenost odredjenog tržišta I specifične, lokalne zahteve klijenata. Centralizacija upravljanja oglašivačkim kampanjama klijentima donosi veliku optimizaciju vremena i resursa uložene u komunikacije sa agencijom, a agencijama bolje poznavanje klijenata I njihovih potreba, što je dugoročno win-win situacija. Digitalno doba donosi nove poslove i mimo granica zemalja u kojima fizički imate operacije, pa su samim tim agencijama otvorena vrata pružanja usluga na mnogo više tržišta nego do sada.\nDirect media ima izuzetno bogat portfolio klijenata, ali i najširi spektar usluga i medija sa kojima komunicira. Kojim svojim novim “proizvodima” biste dali prioritet u ovom trenutku?\nStavila bih akcenat na oblasti strateškog pozicioniranja Brenda, kroz kreativne strategije i digitalne komunikacije, kao komplementarne discipline koje će zajedno sve više da determinišu kvalitet komunikacije sa potrošačima. Pored toga, pružamo objedinjene komunikacijske usluge na svim kanalima komunikacije, a to podrazumeva zaista veliki spektar usluga.\nKoji su sledeći koraci u pravcu daljeg razvoja Direct media?\nNaš petnaestogodišnji put je pratila stalna evolucija, najpre od medijske, preko komunikacijske agencije do provajdera full service usluge, medijskog sistema koji upravlja komunikacijama brendova. Sledeći korak je dalje usavršavanje ekspertize u oblasti digitala, razvoj novih softvera i alata za kreiranje i evaluaciju oglašivačkih kampanja. Uvek ćemoprvi ili medju prvima isprobati novu tehnologiju, i to su iskoraci o kojima sam govorila. S druge strane, iskustvo nam govori da nešto što je u svetu trend često ne funkcionise ovde. Ostajemo dosledni primeni tehnologije sa smislom, a ne po svaku cenu.\nKreativan sadržaj je osnova dobre komunikacije Naši zaposleni nastavili tradiciju dobrovoljnog davanja krvi!


Nema više besplatnih udžbenika za sve učenike – Ozon Media\nNema više besplatnih udžbenika za sve učenike\nProjekat besplatnih udžbenika, nakon šest godina primene, najverovatnije će pretrpeti izmene, pre svega u pogledu obuhvata dece koja će od države dobijati knjige bez nadoknade.\nJedan od važnijih kriterijuma za dodelu treba da bude socijalno materijalni status učenika odnosno njihovih roditelja ili staratelja, pa će, pre svega deca iz siromašnijih porodica, kako se očekuje, dobiti te udžbenike.\nDetalji i kriterijumi biće do marta definisani, jer u već u aprilu roditelji dobijaju ponude za kupovinu knjiga i do tada se mora znati da li će dobiti besplatne knjige i u kom obimu, kaže pomoćnica ministra prosvete Zorana Lužanin.\nOna podseća da se do tada moraju urediti i druga pitanja, poput načina izbora udžbenika, šta sve ulazi u udžbenički komplet. „Definisanje koje udžbenike dete treba da ima, bukvalno zavisi ne samo od škole nego i od nastavnika, što je teško za projektovanje“, rekla je Lužanin i navela da je Ministarstvo počelo da radi registar udžbenika koji se koriste ove godine, odnosno za svaku školu i odeljenje biće jasno šta je uzeto kao komplet, za sve predmete.\nMinistarstvo će, kako kaže, pokušati da dođe do odgovora na pitanje da li da najsiromašniji dobiju apsolutno ceo komplet ili da jedna grupa dobije deo kompleta i tako dalje. U revidiranju projekta besplatnih udžbenika, Ministarstvo prosvete zatražilo je pomoć Ministarstva za rad, zapošljavanje, boračka i socijalna pitanja i UNICEF-a.\nLužanin ističe da se prethodni projekat besplatnih udžbenika završio prošle godine i njime su bila obuhvaćena deca od 1. do 4. razreda osnovne škole i to za tri predmeta.“Sada treba da pokrenemo novi projekat, ali bismo voleli da promenimo obuhvat“, rekla je Lužanin i navela da je, kao i do sada, za taj projekat namenjeno 680 miliona dinara.\nTakođe, sada po zakonskom rešenju mogu da budu obuhvaćeni i đaci u višim razredima osnovne škole, rekla je pomoćnica ministra prosvete i ponovila da Ministarstvo završava predlog novog zakona o udžbenicima.\nKako se krade struja\nOd danas advokati u sudnicama\nUkidaju se papirni recepti, važiće samo elektronski\n13.05.2018. Ozon Komentari su isključeni na Ukidaju se papirni recepti, važiće samo elektronski\nU našem komšiluku škola sa mnogo gladnih đaka\n17.04.2013. Ozon Komentari su isključeni na U našem komšiluku škola sa mnogo gladnih đaka\nVučić posetio porodicu Đurić u Laćarku\n05.01.2021. Ozon Komentari su isključeni na Vučić posetio porodicu Đurić u Laćarku\nPotrebne stvari za život! Mitrovčani u HUMANITARNOJ akciji!\nSlužbenicima u pravosudju uskoro pomoć od 5.500 dinara mesečno\nPutevi Srbije: Radovi na više pravaca\nSremska fudbalska liga – Raspored utakmica prolećnog dela\nKonkursi za vojne škole do 31. marta


Dodik: Srpski narod nije dozvolio da se ustaški projekat ostvari! @ Cafe.ba\nDodik: Srpski narod nije dozvolio da se ustaški projekat ostvari!\nSrpski član Predsjedništva BiH Milorad Dodik poručio je danas u Drakuliću da je pokolj na srpskim narodom u februaru 1942. godine u selima Drakulić, Motike, Šargovac i rudniku Rakovac bio organizovani projekat tadašnje ustaške vlasti, koja je isto planirala i za druga područja, ali da srpski narod nije dozvolio da se bude i ostavren.\nDodik je nakon što je prisustvovao pomenu kod spomen-kosturnice ubijenim Srbima u ovim naseljima rekao novinarima da je ovaj pokolj jedan od najmonstruoznijih planova ustaškog zločina koji je počinjen u banjalučkoj regiji na snovu kojeg je jednu trećinu Srba trebalo pobiti, jednu pokrstiti, a jednu protjerati.\nPrema njegovim riječima, srpski narod nikad ne može da zaboravi ovaj, jedan od najmonstruoznihih zločina koji su ustaše počinile nad Srbima 1942. godine.\nDodik je podsjetio da su ustaške vlasti isti plan imale i za srpski narod u Krajini, Hercegovini, od Paga, Jadovna, Šušnjara, Garavica, Jasenovca, Stare Gradiške, pa sve do Broda na Drini.


Zeleno svetlo za Fiskalni savet, ostali na crvenom - Istinomer\nZeleno svetlo za Fiskalni savet, ostali na crvenom\nDonekle je razumljivo zašto su predsednik Vučić i ostale nadležne institucije predložili da i u drugom mandatu 2017-23 Fiskalni savet radi u potpuno istom sastavu. Vučiću je očigledno stalo do povremenih pohvala ljudi koje su izabrale još demokrate i imaju kredibilitet i ugled u stručnim krugovima. Takođe, dosadašnji Savet u sastavu Petrović, Altiparmakov, Vučković, kojem Skupština tek treba da potvdi mandat, nedvosmisleno je podržao najsporniju Vučićevu meru štednje: smanjenje plata i penzija. Istine radi, Savet je jasan, dosledan i vrlo precizan u kritici sporih reformi, naročito u javnim preduzećima, ali građani to zbog Vučićeve tapije na interpretaciju ekonomskih pokazatelja i izumrlih ekonomskih medija – nisu imali dovoljno prilika da čuju i razumeju.\nDa podsetimo, Skupštinski odbor za finansije 11. jula prihvatio je predlog predsednika Srbije Aleksandra Vučića da predsednik Fiskalnog saveta još šest godina bude profesor Ekonomskog fakulteta Pavle Petrović. Odbor je prihvatio i predloge Ministarstva finansija i guvernera Narodne banke Srbije da članovi Saveta ponovo budu Nikola Altiparmakov i Vladimir Vučković. Usvojeni predlozi za predsednika i članove Fiskalnog saveta upućeni su parlamentu na razmatranje po hitnom postupku. Sva trojica su članovi Saveta od aprila 2011. kada je počeo prvi mandat ovog nezavisnog tela formiranog u oktobru 2010.\nSada je jasno – kada predsednik Vučić predloži kandidata za člana nezavisne institucije, ekspresno se reaguje. U slučaju drugih predlagača koji nisu bliski vladajućim krugovima, predlozi se mesecima, pa čak i godinama, sabotiraju i ignorišu zbog čega ove institucije ne rade u punom kapacitetu.\nPredsednik Srbije predložio ponovo Pavla Petrovića / Foto: FoNet\nOvu tezu najbolje ilustruje slučaj Agencije za borbu protiv korupcije koja nema direktora, a i njen odbor trenutno radi samo sa dva člana od predviđenih devet. Pojedini predlozi zakonskih predlagača o izboru članova Odbora Agencije razvlače se od 2015. godine. Osim u slučaju kada predsednik Vučić predloži za člana svog kandidata – Miloša Stankovića, profesora Pravnog fakulteta u Beogradu. Onda stvari izgledaju sasvim drugačije.\nVučićev predlog sa Stankovićevim imenom stigao je u skupštinu u petak 9. jula, a usvojen već u ponedeljak 11. jula. Podsećamo, samo dan ranije 8. jula ovaj odbor je vratio (već potvrđen) predlog bivšeg predsednika Tomislava Nikolića, kao i zajednički predlog Ombudsmana i Poverenika za slobodan pristup informacijama od javnog značaja i zaštitu podataka o ličnosti. Obrazloženje odbora da su se okolnosti promenile jer ni Nikolić, a ni Saša Janković više nisu na pozicijama na kojima su bili mnogi smatraju spornim. Poverenik Šabić je ocenio da skupštinski odbor nema zakonsko pravo da povuče predlog, dok predsednik skupštinskog odbora Pavle Petrović odgovara da su Šabić i Janković predložili “kažnjavanu Vidu Petrović Škero”. Isti ovaj odbor je sredinom juna prihvatio predlog za izbor Petrović Škero, i to dve godine pošto je predlog stigao u Skupštinu, da bi se posle 20-ak dana “predomislili”.\nOvo poigravanje vlasti sa nezavisnim institucijama, sem što otežava njihovo normalno poslovanje ima i svoju drugu “mračniju stranu” koja se možda najbolje vidi i po načinu na koji su dva nezavisna tela “pod pritiskom” – Agencija i Regulatorno telo za elektronske medije (REM) reagovale na brojne nepravilnosti u izbornom procesu. U slučaju REMa – nikako, a u slučaju Agencije neubedljivo, ocena je posmatračke mislija Građani na straži.\nKonferencija Fiskalnog saveta / Fonet (Nenad Đorđević)\nFiskalni savet očigledno nije morao da prođe kroz toplog zeca, izbegao je opstrukcije, pa je logično pitanje zašto su predsednik Vučić i ostali predlagači ponovo u ovom slučaju primenili različite aršine i bez većeg oklevanja poklonili poverenje dosadašnjim članovima Fiskalnog saveta izabranim 2011. na predlog Borisa Tadića, bivšeg guvernera Dejana Šoškića i ministarke finansija Dijane Dragutinović?\nPo našem mišljenju dva su osnovna razloga za drugačiji tretman Saveta od ostalih nezavisnih insitutucija – prvi je u tome što je te ostale Vučić doživljavao kao smetnju svojoj vlasti, a odlukom da težište svoje politike stavi na mere štednje i fiskalnu konsolidaciju on je praktično zaigrao na terenu kojim već godinama vladaju, odlučno i dosledno članovi Saveta. Budući da se njihovi stavovi u velikoj meri poklapaju sa stavovima MMFa koji je nadzirao celu ovu operaciju fiskalne stabilizacije srpskog budžeta, Vučiću nije ni preostalo ništa drugo nego da sa Savetom bude i ostane, kako dolikuje – na vi. Sigurno mu je u međunarodnim krugovima značila argumentovana podrška Saveta osnovnom paketu mera za brzo obaranje fiskalnog deficita tj. smanjenju plata i penzija.\nSavet je sa pohvalama brzini smanjivanja minusa u državnoj kasi, u isto vreme dosledno i eksplicitno kritikovao ekonomsku politiku vlade, sve vreme je upozoravao da je stanje u javnim finansijama daleko od uređenog i da Vlada nije ništa uradila po pitanju reforme javnih preduzeća. Međutim, zbog medijskog mraka i Vučićeve dominacije u javnom prostoru – te analize su teško prodirale u javnost.\nSavet, s obzirom da ima savetodavnu ulogu, nema istoriju sukoba sa Vladom i njenim članovima, ali bi se kao značajniji “disonantni tonovi” mogla izdvojiti dva slučaja: onlajn fiskalizacija i EPS. U martu 2016. aktuelna premijerka Ana Brnabić, a tada potpredsednica upravnog odbora NALED-a, je u javnoj debati došla u sukob sa Fiskalnim savetom koji je osporio isplativost uvođenja onlajn fiskalizacije, za šta su se, sa druge strane, NALED i Brnabićeva, nedvosmisleno zalagali. Kad je reč o EPS-u, u martu ove godine je ovo preduzeće burno reagovalo na ocene Fisklanog saveta da EPS, za razliku od Železnica Srbije, ništa ne radi na restrukturiranju i da nema svesti o neophodnosti reformi.\nSavet će, nema sumnje, nastaviti kao i do sada, da objavljuje detaljne kritičke nalaze o stanju u srpskim finansijama. Eventualno prvo neslaganje sa Brnabićkinim kabinetom možemo očekivati ako ostane ideja o povećanju plata i penzija, koju ne podržavaju ni MMF, ni Fiskalni savet.


Trstenik na oprezu zbog bujičnih vodotokova - Centar Press\nZbog upozorenja RHMZ-a na moguće izlivinje bujičnih vodotokova i kanala, Štab za vanredne situacije opštine Trstenik doneo je naredbu da svi članovi Štaba kao i subjekti od posebnog značaja za zaštitu i spasavanje budu u pripravnosti i statusu pasivnog dežurstva.\nJKSP „KOMSTAN“ Trstenik, JP za uređivanje građevinskim zemljištem Trstenik kao i drugi subjekti od posebnog značaja za zaštitu i spasavanje svu raspoloživau mehanizaciju stavili su u stanje pripravnosti za brzo reagovanje u slučaju izlivanja reka.\nU Trsteniku je formirana i komisija za procenu štete na putnoj infrastrukturi, koja je nastala kao posledica izlivanja bujičnih vodotokova. Formirana je komisija za procenu štete od grada i izlivanja bujičnih vodotokova u poljoprivredi.\nŠteta nastala tokom jučerašnjeg dana se još uvek procenjuje.\nKraljevo i Raška sabiraju štete nakon olujnog nevremena


MMF: Zakon o odlaganju plaćanja kreditnih obaveza može nanijeti štetu finansijskom sektoru | Aktuelno\nMMF: Zakon o odlaganju plaćanja kreditnih obaveza može nanijeti štetu finansijskom sektoru\nKako je dodala, crnogorski bankarski sektor odigrao je važnu ulogu u pomaganju ekonomiji da prebrodi pandemiju COVID-19.\n“MMF je zabrinut da bi neciljane mjere finansijske pomoći koje se primjenjuju na sve zajmoprimce koje su trenutno u razmatranju, poput Zakona o odlaganju plaćanja kreditnih obaveza korisnika kredita (Lex Specialis), mogle nanijeti štetu sposobnosti finansijskog sektora da obezbijedi finansiranje stanovništva i kompanija, i mogle bi potencijalno da ugroze oporavak. Uz to, takva neciljana mjera bi takođe bila u korist stanovništva i kompanija koji već imaju mogućnost da servisiraju svoje dugove”, navedeno je u saopštenju rezidentnog predstavnika MMF-a u Regionalnoj kancelariji za zemlje Zapadnog Balkana Stefani Ebl.\n“Crna Gora mora da sačuva sposobnost finansijskog sektora da igra ključnu ulogu u osiguravanju finansijskih sredstava za podršku ekonomskom oporavku, i na kraju da podstakne dugoročni rast zemlje”, dodala je ona.\n“Od početka pandemije, Centralna banka Crne Gore preduzela je nekoliko mjera za pružanje podrške zajmoprimcima, uključujući ciljane moratorijume za građane koji su ostali bez posla usled pandemije i firme koje posluju u sektorima na koje je pandemija imala negativan uticaj. Trajanje i pokriće zajmoprimaca i ekonomskih aktivnosti koji su mogli da se kvalifikuju za moratorijume takođe su prošireni nekoliko puta, a sada uključuju zaposlene koji nijesu primali plate tri mjeseca. Uz mjere podrške koje je Vlada preduzela kroz razne ekonomske pakete, pomogli su da se ublaži uticaj krize na crnogorsko stanovništvo i kompanije, posebno na najugroženije.\nKako oporavak postaje jači, odobravanje kredita od strane bankarskog sistema igraće glavnu ulogu u pomaganju ekonomiji da dugoročno nastavi sa rastom. Mjere finansijske pomoći treba da budu dobro ciljane, vremenski ograničene i na kraju postupno ukidane kako bi se osiguralo da se može zadržati protok novih kredita u ekonomiju”, zaključila je u saopštenju.\nAktuelno - 21.09.2021-20:15\nMedojević: Ova Vlada se ne može rekonstruisati, ovu grbu i krivu Vladu treba samo rušiti\nEKONOMIJA Aktuelno - 09.08.2021-11:33\nOsnivanje “Montenegro works” je dio projekta formiranja “Vlade u Vladi” gdje bi sve odluke o alokaciji državnih resursa donosila mala grupa ljudi, van kontrole...\nĐukanović: Crna Gora može očekivati podršku Svjetske banke i MMF-a\nEKONOMIJA Aktuelno - 09.06.2021-22:00\nPredsjednik Crne Gore Milo Đukanović razgovarao je danas putem video-linka sa izvršnim direktorom i članom borda direktora Svjetske banke Koen Davidsom i izvršnim direktorom...\nKostić: Procjena Vlade o uspješnosti turističke sezone ambiciozna\nEKONOMIJA Aktuelno - 06.05.2021-08:21\nVladina prognoza da će se tokom ove turističke sezone dostići oko 60 odsto prihoda iz 2019. godine je ambiciozna, imajući u vidu da je...\nKrivokapić pisao MMF i požalio se na zaposlene u državnoj administraciji\nPOLITIKA Aktuelno - 22.03.2021-16:25\nPremijer Crne Gore Zdravko Krivokapić se tokom nedavnih razgovora sa Misijom Međunarodnog fonda za Crnu Goru požalio da njegova Vlada nema podršku ni vladajuće većine, ni...


ZANIMLJIVOST: Generali kupuje udeo u kompaniji koja se bavi rentiranjem dvotočkaša\n11 May 2021 Komentara (0)Zanimljivost / osiguranje / bicikli / trotineti / Covid-19 / zaštita zivotne sredine /\nRidemovi pruža usluge mikro-mobilnosti u 17 italijanskih i španskih gradova, saopštio je Generali, ne precizirajući koliki je udeo kupio preko specijaliziranog fonda. Prevoz na 2 kotača naglo je porastao tokom pandemije Covid-19 i postao je važan deo urbane mobilnosti, podupirući postojeće i novoosnovane kompanije koje nude usluge deljenja prevoza.\nRidemovi-jeva flota uključuje oko 30.000 običnih i električnih bicikla i električnih trotineta, a danas su objavili da će im Generali-jevo ulaganje kroz upravljanje fondom Ocorian pomoći da je povećaju na 70.000 uglavnom električnih dvotočkaša. Osnovan pre 3 godine, Ridemovi sada broji oko 2 miliona korisnika, a novo finansirnje će mu omogućiti da prvenstveno ojača svoj položaj na ključnim tržištima Italije i Španije i da otvori nova u Europi, a i šire.\nOsiguravači širom sveta su pod sve većim pritiskom da se angažiraju na ublažavanju klimatskih promena i da podupru inicijative usmerene na zaštitu klime, a ovo pravi način da Generali odgovori na ovaj izazov.


Ubica žene i tašte uhapšen u Predejanu - JUGPRESS\nUbica žene i tašte uhapšen u Predejanu\nPolicija je sinoć u Predejanu uhapsila G.P. (1993), osumnjičenog da je 4. maja ove godine, na putu Bujanovac – Končulj, kod sela Turija, iz vatrenog oružja ubio svoju suprugu , staru 21 godinu, i taštu ( 44 ), saopštio je MUP Srbije.\nOn je tada povredio i sopstveno jednogodišnje dete, kome je lekarska pomoć ukazana u Zdravstvenom centru u Vranju odakle je prebačeno u Klinički centar u Nišu.\nG. P. je, nakon intenzivne potrage, uhapšen sinoć, u mestu Predejane kod Leskovca, u zajedničkoj akciji pripadnika Žandarmerije i Policijske uprave u Vranju.\nOn je sproveden u Okružni zatvor u Vranju, na osnovu poternice Višeg suda zbog postojanja osnova sumnje da je izvršio krivično delo teško ubistvo.


Radio Nešvil – Bogatić » Janukovič pod zaštitom Rusije Janukovič pod zaštitom Rusije – Radio Nešvil – Bogatić\nJanukovič pod zaštitom Rusije\n27. februara 2014. 27. februara 2014. radionesvil\nBivši ukrajinski predsednik Viktor Janukovič, za kog ruski mediji pišu da ga krije Kremlj, poručio da je još uvek predsednik. Rusija mu obećala zaštitu.U saopštenju koje su pod oznakom hitno preneli svestki mediji, Janukovič kaže da sebe još uvek smatra legitimnim predsednikom Ukrajine, istovremeno upozoravajući na „unutrašnji vojni konflikt“. On je takođe zatražio od Rusije da mu obezbedi zaštitu „zbog akcija ekstremista“, koji su zauzeli vlast u Ukrajini.\nTu pomoć od Rusije će i dobiti, jer su vlasti Rusije prihvatile njegovu molbu, navodi Interfaks pozivajući se na izvor u državnim organima Rusije.\n„U vezi sa tim što je predsednik Janukovič zatražio od vlasti Rusije da mu osiguraju njegovu ličnu bezbednost, saopštavam da je taj zahtev odobren na teritoriji Rusije“, rekao je taj izvor.\nU međuvremenu, ruski mediji pišu da je Janukovič viđen upravo u Rusiji, u jednom moskovskom hotelu, a da je u međuvremenu prebačen na drugu lokaciju, odnosno u jednu rezidenciju koja pripada zvaničnim Kremlju.\nSvrgnuti predsednik, koji je pobegao iz Ukrajine, ranije je osudio sve odluke privremene ukrajinske vlade kao nelegalne i dodao da nemiri u ukrajinskoj prestonici Kijevu imaju sva obeležja puča.\nOn je u najnovijoj izjavi rekao i da nije naredio ukrajinskoj vojsci da se umeša u sukobe demonstranata i policije u Kijevu, koji su na kraju odneli više desetina života, a grad pretvorili u ratnu zonu, kao što in sada ne izdaje takvo naređenje.\nOn je ukazao i na područje Krima, čije stanovništvo odbija da prihvati „haos“ iz Kijeva i odluke tamošnjih lidera „koje su izabrali navijači“.\nZa to vreme, situacija u ukrajinskom regonu Krim se veoma zaoštrila, jer je nakon jučerašnjih demonstracija proruski i prozapadno orijentisanih građana došlo i do sukoba u kom je, po zvaničnim podacima, staradalo dvoje ljudi, dok j enjih 35 povređeno.Takođe, jutros je grupa naoružanih ljudi zauzela regionalni parlament, zarobila poslanike i na vrh zgrade istakla rusku zastavu.\nPočelo je i „zveckanje oružjem“ jer se na Krimu nalazi ruska pomorska baza koju će Moskva braniti po svaku cenu, istaknuto je danas iz Ministarstva odbrane Rusije. Jutros je izdato naređenje da se borbeni avioni rasporede duž zapadne ruske granice i oni su stavljeni u stanje borbene gotovosti.\nIstovremeno mornari ruske Baltičke i Severne flote su započeli ukrcavanje na vojne brodove, u sklopu naređenja ruskog predsednika Vladimira Putina da se održe hitne vojne vežbe kako bi se proverila borbena gotovost ruskih oružanih snaga na zapadu te zemlje.\nВрх поплавног таласа у Србији\n13. juna 2013. radionesvil Komentari su isključeni na Врх поплавног таласа у Србији\nХрам „Свети Стефан Дечански“ у Белотићу обележио крсну славу\n24. novembra 2016. radionesvil Komentari su isključeni na Храм „Свети Стефан Дечански“ у Белотићу обележио крсну славу


Sa dojenjem treba započeti što pre nakon porođaja, jer je majčino mleko najkvalitetnija hrana za bebu. Da li ste znali...\n- da deca koja su začeta u alkoholisanom stanju roditelja imaju niži stepen inteligencije?\n- da način na koji je beba rođena ima značajan uticaj na njen kasniji psihofizički razvoj? Najbolji je prirodan porođaj, bez anestezije, uz pozitivan stav porodilje, a poželjno je i da otac bude prisutan.\n- da stres i buka utiču na pojavu različitih oštećenja tokom bebinog razvoja?\n- da milovanje bebe podstiče razvoj njenih telesnih i duševnih funkcija?\n- da klasična muzika stimuliše mozak?


Majnc nije izdržao nakon vođstva, furiozni preokret Bajerna - Admiral Bet SPORT\nMajnc nije izdržao nakon vođstva, furiozni preokret Bajerna\nMarko Kulić Posted on 31. avgusta 2019. 17:29\nU standardnom terminu Bundeslige od 15:30 odigrano je pet mečeva trećeg kola. Bajern je pokazao da je potpuno "upalio mašinu" pobedom nad Majncom rezultatom 6:1, a do prvog trijumfa je došao i Šalke.\nIako po rezultatu to deluje kao rutinski trijumf, Bajern je ipak morao da se pomuči kako bi došao do njega. Gosti su iznenađujuće poveli u šestom minutu preko Žana Pola Betiusa, a Bajernu je trebalo tačno pola sata da slomi otpor Majnca po prvi put. Strelac je bio Benžamin Pavar u 36. minutu, a zatim verovatno i ključni momenat na utakmici u 45. minutu.\nStrelac iz slobodnog udarca bio je Austrjanac David Alaba pa su tako domaćini otišli sa golom prednosti.\nBajern se dodatno "razbesneo" u drugom poluvremena pa su još četiri lopte završile u mreži Majnca koji ima najgori učinak na startu prvenstva (tri poraza iz isto toliko mečeva) . Strelci za ubedljiv trijumf šampiona Nemačke od 6:1 bili su Ivan Perišić u 54, Kingsli Koman u 64, Robert Levandovski u 78. i Alfonso Dejvis u 81. minutu.\nŠalke je došao do prvog trijumfa u sezoni i to nad Hertom rezultatom 3:0. Zanimljivo je da su prva dva gola ekipe iz Gelzenkirhena u stvari bila autogolovi Štarka u 38. i Rekika 48. Šalke je potvrdio trijumf preko Džondža Kenija u 85. minutu. Marko Grujić je igrao za Hertu čitav meč dok Matije Nastasića nije bilo ni u protokolu ekipe Šalkea.\nOd ostalih duela odigranih u ovom terminu, imali smo dva remija i jednu pobedu. Bajer je odigrao sa Hofenhajmom bez golova, Keln je u nadoknadi vremena slavio nad Frajburgom rezultatom 2:1, dok su Volfsburg i Paderborn remizirali 1:1.\nTagovi : rezultati, tabela, video\nZvanično: Oli se pojačava za Ligu šampiona\n"Prvenstvo je bitnije od Lige Evrope, baš me briga što je TSC težak protivnik"


Stranci kupili nekretnine vrijedne 153 miliona eura - PV Informer Stranci kupili nekretnine vrijedne 153 miliona eura - PV Informer\nS druge strane, iz zemlje se u istom periodu odlilo čak 210,19 miliona eura ili 40 odsto ukupnog iznosa pa neto strane direktne investicije iznose 314,15 miliona eura.\nPodaci pokazuju da se u kompanije i banke slilo 102,19 miliona eura, interkompanijski dug odnosno pozajmljivanje novca od matičnih firmi iz inostranstva čini 214,36 miliona, za nekretnine je dato 153,15 miliona, a na ostala ulaganja odnosi se dodatih 54,73 miliona eura.\nNa vrhu liste zemalja iz kojih je stiglo najviše SDI između januara u kraja avgusta, nalazi se Rusija sa 82,58 miliona eura. Od toga, najveći iznos 31,46 miliona eura odnosi se na prodaju nekretnina koje su njihovi državljani kupili u Crnoj Gori, slijedi takozvani interkompanijski dug od 29,27 miliona, a u ovdašnja preduzeća i banke uložena je četvrtina sredstava, ili 21,6 miliona eura.\nDruga među ulagačima je Malta, sa iznosom od 70,35 miliona eura, skoro u potpunosti sačinjen od interkompanijskog duga 70,19 miliona eura.\nTreća na listi je Srbija sa investicijama od 53,34 miliona eura od kojih se 23,17 miliona odnosi na kupovinu nekretnina u našoj zemlji.\nIz Italije, koja je četvrta, ukupno su stigla 413 miliona, gdje je 36,38 miliona eura označeno kao povjerljiva informacija o ulaganjima najviše tri investitora u domaća preduzeća odnosno banke.\nNa petom mjestu je Švajcarska sa 40,54 milionom eura, gdje je čak 22,72 miliona interkompanijski dug.\nSlijede državljani Sjedinjenih Američkih Država sa 22,05 miliona eura, Njemačke sa 18,78 miliona, Ujedinjenih Arapskih Emirata sa 18,22 miliona, Azerbejdžana sa 17,42 miliona, Turska sa 15,67 miliona, Kipar sa 11,61 milion te Bosna i Hercegovina sa 11,24 miliona eura.\nTreba dodati i da su državljani Slovenije uloži 8,1 milion eura, Hrvatske 6,56 milion, Kosova 4,02 miliona, Albanije 2,9 miliona, a Sjeverne Makedonije 1,09 miliona eura.\nMeđu zemljama čiji su građani uložili između jednog i deset miliona eura još su Austrija, Velika Britanija, Švedska, Francuska, Ukrajina, Holandija, Hong Kong, Singapur, Belgija, Češka, Kina, Kanada, Luksemburg, Poljska, Španija, Mađarska, Australija, Egipat i Južna Afrika.\nPodsjećamo, najviše investicija iz stranih zemalja u Crnu Goru je stiglo daleke 2009. godine čak 1,224 milijarde eura, zatim 2018. godine 858,11 miliona, a godinu kasnije 778,32 miliona eura. Kada se od ovih ulaganja oduzmu odlivi iz zemlje, najviše neto investicija registrovano je 2009. godine, i to 1,066 milijardi eura, slijedi 2015. godina sa 619,27 miliona, te još dalja 2008. godina sa 581,95 miliona eura.\nDržavljani Rusije i Srbije dali 53,5 miliona\nMeđu državama čiji su državljani za prvih osam mjeseci dali više od milion eura za nekretnine u Crnoj Gori su čak 22 zemlje.\nNaime, od 152,15 miliona eura koliko ukupno iznosi vrijednost prodatih nekretnina u Crnoj Gori, najviše novca dali su državljani Rusije 31,46 miliona eura, a zatim Srbije 23,17 miliona, te Njemačke i SAD sa 13,86 odnosno 11,37 miliona, dok su Svajcarci kupili nekretnine vrijedne 9,58 miliona eura. Između tri i šest miliona za nekretnine dali su državljani Velike Britanije, Hrvatske, Turske, Bosne i Hercegovine, Ukrajine, Belgije, Kosova i Austrije.


ponedjeljak, 25 mart 2019 08:56\nGlavni projekat Uprave za nekretnine u ovoj godini je izrada katastra nepokretnosti za dio teritorije Nikšić koji obuhvata 100.000 hektara zemljišta. Riječ je o nastavku projekta započetog prošle godine i već su dvije katastarske opštine na teritoriji Nikšića stupile u pravni saobraćaj, kaže za Dnevne novine direktor Uprave za nekretnine Dragan Kovačević.\nSa ovim projektima, Nikšić i Bijelo Polje, imaju kompletno premjerenu čitavu teritoriju Crne Gore. Kovačević napominje da su i do sada imali podatke o premjeru, ali da je to bio katastar zemljišta, gdje nijesu utvrđena stvarna prava nad nepokretnostima, odnosno gdje su bili podaci ko su posjednici, a ne stvarni vlasnici.\nPosljednji put izmijenjeno ponedjeljak, 25 mart 2019 08:01\nViše iz ove kategorije « Od sječe šuma prihodovano svega sedam miliona eura Crnogorska ekonomija će i ove godine imati visok rast »


DNR: Donjeck želi integraciju sa Rusijom - Sputnjik Srbija\n07:15 01.09.2018 (osveženo 07:28 01.09.2018) Preuzmite kraći link\n„Naš spoljnopolitički kurs — integracija sa Ruskom Federacijom sa perspektivom pridruživanja Rusiji — ostaje nepromenjen. Takav kurs već su podržali prijatelji republike iz različitih zemalja, koji su poslali poruke kao odgovor na teroristički napad ukrajinskih obaveštajnih službi“, navodi se u Trapeznikovom saopštenju koje prenosi njegova služba za odnose sa javnošću.\nPrivremeni predsednik DNR takođe je istakao da će ispuniti sva obećanja Aleksandra Zaharčenka stanovnicima DNR. „Svi aktuelni programi za poboljšanje kvaliteta života stanovništva će se nastaviti“, govori se u saopštenju.\nLider DNR Aleksandar Zaharčenko ubijen je u petak uveče u eksploziji u kafiću „Separ“ u centru Donjecka.\nubistvo Aleksandra Zaharčenka, Dmitrij Trapeznikov, Donjecka narodna republika, Ukrajina


Poslednja izmena 10:47\n02.09.2017 u 21:44\nDo pre nekoliko dana javnost, osim možda u Vojvodini, nije mnogo znala o gradonačelniku Subotice Bogdanu Labanu. Stvar je promenio audio-zapis od svega desetak minuta: snimak gradonačelnikove svađe sa Vladimirom Polovinom, asistentom na beogradskom Građevinskom fakultetu, otkrio je mnogo više nego što je subotički moćnik želeo da se sazna. Između ostalog i da je izgubio živce zbog plakata sa tekstom „Bogdane, Bog je ljut”, koji su poslednjih dana „krasili” Suboticu ali i, kako tvrde dobro upućeni u politička zbivanja na krajnjem severu naše zemlje, da je hteo da sakrije postojanje sukoba između dve struje u Srpskoj naprednoj stranci u ovom gradu.\nGlasaju za listu, a misle na gradonačelnika\nBeogradski izbori još nisu raspisani i zakonski rok za njihovo održavanje ističe za sedam meseci, ali su do danas već objavljena imena četiri kandidata za prvog čoveka prestonice. Dok se vladajući SNS i SPS zvanično ne izjašnjavaju ko će biti na čelu njihovih izbornih lista, na opozicionoj strani pojedine partije i grupe građana već su iznele predloge o tome ko će voditi njihove timove sa izbornih lista. Nova stranka predložila je za gradonačelnika Vesnu Rakić- Vodinelić, ukoliko samostalno izađu na izbore. Ranije su već najavljene kandidature predsednika opštine Novi Beograd Aleksandra Šapića, Čedomira Jovanović (LDP) i Miljana Damjanovića (SRS).\n28.08.2017 u 13:38\nPredlog Nove stranke za gradonačelnika Beograda je Vesna Rakić Vodinelić, rekao je danas predsednik te partije Zoran Živković i dodao da to ne znači da je Nova stranka zatvorena za dalje razgovore. „Ona je naš predlog, ako neko ponudi bolje kandidate mi smo spremni da se dogovorimo”, rekao je Živković novinarima u parlamentu. On kaže da ima dovoljno političkih subjekata da opozicija na beogradske izbore izađe u dve kolone. „Mislim da treba da se nastupi što jedinstvenije, ali i prirodno. Ne možete da očekujete da neko ko je protiv bilo kog sistema vrednosti, protiv EU, ako mu ne treba vladavina prava, da Nova stranka pristane da bude sa njima. Ako je protiv toga, onda nema šta da traži sa nama u koaliciji”, rekao je on. Živković je poručio i da se ozbiljni razgovori o saradnji,\n23.06.2017 u 20:50\nMiljan Damjanović kandidat SRS-a za gradonačelnika\nDok se još vaga da li će Siniša Mali „izgurati” gradonačelnički mandat do kraja, do narednog proleća kada predstoje redovni gradski izbori, ili će, kako je i najavljeno, u toku leta podneti ostavku, u redovima opozicije polako se otkrivaju imena pretendenata na tu funkciju. Posle Aleksandra Šapića, predsednika opštine Novi Beograd, jedinog koji je već zvanično objavio da ulazi u trku za prvog čoveka prestonice, svoj adut otkrili su i radikali. Njihov kandidat za gradonačelnika na narednim izborima biće Miljan Damjanović, narodni poslanik i predsednik beogradskog okružnog odbora SRS-a. Odluku o ovome, kako je navedeno u saopštenju radikala, jednoglasno je doneo njihov izvršni odbor.\n22.06.2017 u 19:00\nIz dana u dan primamljive funkcije, poput mesta šefa kabineta Ane Brnabić i potpredsednika vlade zaduženog za investicije, vezuju se za ime gradonačelnika Siniše Malog. Ali, on, makar javno, ne haje mnogo za to. Preokupacija su mu, tvrdi, isporuka školskih autobusa, rebalans budžeta, koji će Skupština grada pretresati naredne nedelje, metro, „Sava centar”… Za sve ovo prvi čovek prestonice ima detaljnu agendu sa planovima za naredne mesece, po čemu se mogu zaključiti dve stvari: ili da ne razmišlja o odlasku iz Starog dvora, ili da odlično blefira.\n12.06.2017 u 23:24\nTraži se „privremeni”\nPosle nedavne najave predsednika Aleksandra Vučića da će u toku leta Siniša Mali otići sa mesta gradonačelnika, nedeljama su aktuelna dva pitanja – ko će biti „privremeni” gradonačelnik do redovnih gradskih izbora narednog proleća i koja će imena na tim izborima biti najzvučnija.\n03.05.2017 u 21:45\nMali odlazi u toku leta\n„Siniša Mali neće više biti gradonačelnik Beograda. Ne zato što što nije dobro radio i ne zato što SNS više nema većinu u Skupštini grada, nego zbog sveopšte kampanje koja se vodi protiv njega. Mali će sa te funkcije otići u toku leta.” Ovom izjavom premijer Aleksandar Vučić juče je zatresao beogradsku političku scenu i potvrdio ono što je u više navrata od prošlogodišnjeg noćnog nasilnog rušenja objekata u Savamali nagoveštavao – da će Mali napustiti Stari dvor pre nego što mu i zvanično istekne mandat. Tako će Siniša Mali biti drugi uzastopni gradonačelnik Beograda kome je „staž” skraćen. Pre njega se administracija Dragana Đilasa od vođenja prestonice oprostila tri godine pre roka.\nŠta može da očekuje gradonačelnik čiji mandat započinje katastrofalnim poplavama? Ovakav početak zadesio je Sinišu Malog kad je SNS, s proleća 2014, u „zaustavnom vremenu”, odlučio da on kao nestranačka ličnost bude njihova dobitna kombinacija za vođenje Beograda. I ne bi bio problem da je uzbudljiv bio samo start posle stupanja na funkciju, koju, kako se govorkalo, Mali nije priželjkivao.\n10.04.2017 u 14:50\nDani Beograda u Moskvi od 25. do 27. maja\nGradonačelnik Beograda Siniša Mali sastao se u Starom dvoru sa ambasadorom Rusije u Srbiji Aleksandrom Čepurinom, sa kojim je razgovarao o manifestaciji „Dani Beograda u Moskvi”, koja će biti održana od 25. do 27. maja, saopštava „Beoinfo”. Sagovornici su se složili da je ta vrsta saradnje izuzetno značajna za odnose dva grada i dve zemlje, kako na kulturnom i turističkom, tako i na privrednom planu. Gradonačelnik je istakao da pripreme za „Dane Beograda u Moskvi” idu dobro i da se toj manifestaciji pridaje izuzetan značaj, jer ona predstavlja odličnu priliku za promociju Srbije i Beograda u Moskvi. Gradonačelnik je istakao da su „Dani Beograda u Moskvi”, u okviru kojih će biti održan i biznis forum, odlična prilika za susrete privrednika dve zemlje, ali i za predstavljanje\n13.12.2019 u 10:37\n13.12.2019 u 10:18\nPapina poruka uznemirila pristalice nekanonske crnogorske crkve


Vesti online / Vesti / Srbija / “Đilas 2008. otimanjem partnera došao na vlast“\n16:19 >> 17:13h\n“Đilas 2008. otimanjem partnera došao na vlast“\nPredsednik Gradskog odbora Srpske napredne stranke (SNS) Beograd Nebojša Stefanović rekao je u četvrtak da je gradonačelnik Beograda Dragan Đilas pre pet godina došao na vlast otimajući od drugih koalicione partnere, a sada traži direktan izbor prvog čoveka grada.\nRazličiti aršini demokrata: Nebojša Stefanović\nStefanović je agenciji Beta kazao da Đilasu 2008. godine nije bilo bitno ni sa kim je na vlasti nego samo da "osvoji" fotelju, a sada postavlja demokratska pitanja "da li bi bilo demokratično ovako ili onako" birati gradonačelnika.\n"Kada vam je odgovaralo da Đilas bude izabran skupštinskom većinom to onda niste pominjali pet godina, Demokratska stranka (DS) o tome ćuti pet godina, a sada im to ne odgovara", kazao je Stefanović.\nOn je rekao da se zbog predstojećih lokalnih izbora na Voždovcu i mogućih izbora u Beogradu koje traže stranke ne mogu menjati izborna pravila neposredno pred izbornu utakmicu.\n"Pošto i sve druge stranke pominju izbore u Beogradu i kažu da bi to bilo najbolje rešenje a ne govore o tome kao nečemu što će se desiti za tri godine, već pominju da će se to desiti uskoro, onda ja kažem da je njihovo pominjanje promene izbornog sistema u Beogradu neposredno pred izbore koje traže problematično u smislu demokratije", kazao je Stefanović.\nAntić: SPS-PUPS-JS spremni za razgovor o promeni vlasti\nPredsednik Gradskog odbora Socijalističke partije Srbije (SPS) Aleksandar Antić rekao je da su socijalsti i njihovi koalicioni partneri, uključujući i PUPS, spremni da razgovaraju o promeni vlasti u Beogradu - u interesu Beograđana.\n"Narednih dana biće konsultacija na nivou predsednika stranaka i gradskih odbora koje čine koaliciju na republičkom nivou, uključujući i Demokratsku stranku Srbije na gradskom nivou, o budućoj gradskoj vlasti", rekao je Antić.\nUpitan da li su mogući novi izbori u Beogradu, Stefanović je kazao da SNS niti beži od izbora niti ih se plaši.\n"Nismo još o tome razgovarali, ne mogu da kažem. Niti je stranka o tome zuzimala stav, niti to suštinski u potpunosti zavisi od nas. Hoćemo ako treba da izađemo na izbore da proverimo legitimitet kao što smo probali u Zemunu pa čini mi se da oni koji su se radovali tim izborima nisu se baš proslavili sa osam odsto", naveo je Stefanović koji je i predsednik Skupštine Srbije.\nPrema njegovim rečima, u 2013. će biti održani lokalni izbori na Voždovacu, koji je beogradska opština sa više od 200.000 stanovnika.\n"Građani Voždovca kada glasaju imaju pravo da znaju kako se bira gradonačelnik čak i kad se to ne dešava na opštinskim izborima", kazao je Stefanović povodom inicijative DS o direktnom izboru gradonačelnika koju je ocenio kao nedoslednu.\nGradski odbor SNS Beograd zatražio je u nedelju, 8. septembra od rukovodstva stranke da podrži odluku tog odbora o nužnoj promeni vlasti u Beogradu, i najavio da će se o tome razgovarati i sa predstavnicima Socijalističke partije Srbije i Demokratske stranke Srbije (DSS).\nU Beogradu je SPS u koaliciji sa DS, a SNS i DSS su u opoziciji. Na republičkom nivou u koaliciji su SNS i SPS.\nPredsedništvo DSS: Podržavamo smenju Đilasa\nPredsedništvo Demokratske stranke Srbije (DSS) odlučilo je da odbornici te stranke učestvuju u smenjivanju gradonačelnika Beograda Dragana Đilasa, ali je navelo da to ne znači i da će ući u novu beogradsku vlast sa SNS i SPS.\n"Stav DSS o smeni Đilasa je dobro poznat i obrazložen građanima. Ostaje da se vidi da li će SNS i SPS zaista pristupiti smeni Đilasa. Odluka DSS da se smeni Đilas ne znači da je DSS istovremeno i za koaliciju sa SNS i SPS u Beogradu. O tome će se Predsedništvo DSS izjasniti onog trenutka kada Đilas bude smenjen", navodi se u saopštenju stranke.\nSRBIJA Državni udar na mozak birača\nSRBIJA ''Oni koji traže izbore, mole Boga da ih ne bude''\nČetvrtak 12.09.2013. 16:47\nČini se meni da je tebi zinulo dupe za mesto gradonačelnika\nČetvrtak 12.09.2013. 19:07


Kompanija “Prointer” zlatni sponzor MSN konferencije u Neumu – DOM INFO |\nOsmo izdanje Microsoft NetWork konferencije održaće se u aprilu ove godine, a kao Zlatni sponzor našla se IT kompanija “Prointer” iz Banjaluke, koja je na tržištu već prepoznatljiva kao donosilac savremenih i primjenjivih poslovnih rješenja.\nPrestižna konferencija će se održati u salama kongresnog centra “Grand hotela Neum” i to u periodu od 18. do 20. aprila 2018. godine. Kao najveći poslovno-tehnološki događaj u Bosni i Hercegovini, Microsoft NetWork konferencija već nekoliko godina okuplja najznačajnije predstavnike privrede privatnog i javnog sektora, kao i afirmisane domaće i inostrane IT stručnjake. Učesnici će imati priliku da slušaju predavanja iz više tematskih cjelina, među kojima su najznačajnija vezana za poslovnu digitalnu transformaciju, razvoj aplikativnih rješenja, te infrastrukturu i sigurnost.\nSudeći prema dugogodišnjoj reputaciji MSN konferencije u regionu, iz kompanije “Prointer” poručuju da je potpuno logična i opravdana njihova zainteresovanost za podršku i učešće na pomenutom događaju, koji je prvenstveno edukativnog karaktera, a koji za cilj ima da jača “networking” strukturu, te omogući razmjenu korisnih iskustava među poslovnim partnerima na našim prostorima.\n„Kao kompanija koja teži da blagovremeno isprati najsavremenije tehnološke trendove, osim održanja kontinuirane saradnje sa globalno afirmisanim partnerima, fokusiranosti na optimalno rješavanje problema naših klijenata, imamo odgovornost i prema sopstvenim zaposlenicima da ih stimulišemo kroz stručnu edukaciju pojedinca, s ciljem kolektivnog napretka u primjeni tehnoloških rješenja”, poručuju iz kompanije “Prointer”.\nPored želje da svojim zaposlenima i korisnicima omoguće prisustvo na ovakvoj konferenciji, “Prointer” će i sam program konferencije upotpuniti stručnim predavanjem svojih zaposlenika. Svi prisutni će imati priliku da čuju primjere uspješne implementacije savremenih IT poslovnih rješenja u konkretnim slučajevima na domaćem tržištu.


SECUBUN – POČETAK PROLEĆA - Japanorama\nSECUBUN – POČETAK PROLEĆA\n04/02/2017 08/04/2017 / ISTORIJA, TRADICIJA\nŠirom Japana na dan 3. februara održane su svečanosti SECUBUN, što je najlakše prevesti kao “dan kada se lome godišnja doba”. Japanci veruju da se na dan 3. februara završava zima i da tada počinje proleće.\nSECUBUN bukvalno znači – prelom godišnjih doba i obeležava se tako što u kućama i hramovima muškarci obučeni u kimona i sa maskom demona na licu razbacuju pečena zrna soje – što je simbol teranja zlih duhova i prizivanja blagostanja.\nDok bacaju pasulj, učesnici svečanosti uzvikuju „Fuku va ući“ ( Dolazi nam sreća ), a posle toga „Oni va soto“ ( Demoni napolje ).\nJedno od najvećih okupljanja ove godine, sa preko 50 hiljada učesnika, bilo je u budističkom hramu Narita-san Šinšođi, u blizini tokijskog međunarodnog aerodroma Narita.\nMeđu učsnicima bilo je i slavnih ličnosti, kao što je sumo rvač Kisenosato, koji je nedavno postao jokozuna ( veliki šampion ) i Gin Maeda, glumac koji se pojavljuje u jednoj od najpopularnijih TV drama, koje se emituju tokom čitave godine na nacionalnoj televiziji EN EJČ KEJ.


Knjaževac : AJNŠTAJN: „BAJKE RAZVIJAJU INTELIGENCIJU“ - Knjaževačke vesti\nHome / Drugi pišu / Knjaževac : AJNŠTAJN: „BAJKE RAZVIJAJU INTELIGENCIJU“\nČetvrti susret knjaževačkih predškolaca i bibliotekara na Dečjem odeljenju Narodne biblioteke „Njegoš“ protekao je u znaku knjiga za najmlađe koje oni najviše vole i sa kojima se najpre susreću. Za ovu priliku odabrana je Andersenova bajka „Ružno pače“.\nU novoj „Čitaonici igraonici“ mališani su pogledali prezentaciju slikovnice sa elementima stripa i s pažnjom pratili priču o nevoljama malog labuda koji se greškom izlegao u pačijem gnezdu. Bibliotekari su sa mališanima razgovarali o razlikama između klasične slikovnice i stripa, likovima iz bajke, upečatljivim događajima, a „otvorili“ su i temu tolerancije i razumevanja za one koji su drugačiji. Susreti na Dečjem odeljenju su, baš kao i svaka prava bajka, imali srećan kraj. Biblioteka je bogatija za prelepe dečje radove inspirisane bajkom „Ružno pače“, koji su izloženi na Dečjem odeljenju.\nPrevious: Diploma specijaliste sa strukovnih vaspitačkih studija ili master vaspitača ne priznaje se u Knjaževcu …\nNext: Zimski seminar za poljoprivrednike u Knjaževcu (Foto & Video)


Zakon o računovodstvu neusklađen sa direktivama EU | Unija Poslodavaca\nZakon o računovodstvu neusklađen sa direktivama EU\nSet finansijskih izveštaja u Srbiji pet puta je obimniji u odnosu na zahteve međunarodnih standarda i evropskih direktiva.\nSuprotno praksi svih članica EU kao i zemalja kandidata za pristup EU u Srbiji imamo čak pet različitih osnova finansijskog izveštavanja (ne računajući posebna pravila za javni sektor, banke, osiguravajuća društva, finansijske institucije, davaoce finansijskog lizinga, dobrovoljne penzijske fondove, društva za upravljanje dobrovoljnim penzijskim fondovima, investicione fondove, berze i brokersko dilerska društva). Pored toga država gubi dosadašnji uvid u privredna kretanja i trendove, jer se uvođenjem različitih osnova izveštavanja u potpunosti onemogućava uporedivost, kako između različitih godina tako i između privrednih grana i pravnih lica. Uvođenje više osnova izveštavanja predstavlja posebno složen problem i usled godišnjeg prelaska pravnih lica u različite kategorije (iz mikro u male entitete i obrnuto) što bukvalno zahteva promenu softvera, kontnog okvira i obrasca svake godine čime se višestruko i dodatno uvećavaju troškovi pravnih lica i preduzetnika.\nU toku prošle godine doneti su podzakonski akti na osnovu kojih su trenutno za privredu u Srbiji paralelno u primeni tri različita kontna okvira, čime je broj kontnih okvira koji se istovremeno primenjuju u Srbiji povećan na 14 što predstavlja neslavan svetski rekord. Postojanje više kontnih okvira, direktno vodi razbijanju jedinstvenog tržišta Srbije, onemogućava sagledavanje makroekonomskih pokazatelja što ugrožava i pouzdanost planiranja budžetskih prihoda.\nNajnoviji propisan obrazac Bilansa stanja u Srbiji ima 137 pozicija umesto ranijih 50, a međunarodni standardi zahtevaju svega 30 pozicija. Umesto nekadašnjeg jedinstvenog Bilansa uspeha koji je imao 34 pozicije, doneta su dva obrasca- Bilans uspeha sa 69 pozicija i Izveštaj o ostalom rezultatu sa 28 pozicija. Dakle opet imamo povećanje broja izveštaja i pozicija, sa 34 na 97 pozicija, pri čemu međunarodni standardi, od kojih se izgleda u potpunosti odustalo, apsolutno dozvoljavaju primenu jednog jedinstvenog i jednostavnijeg obrasca.\nZakon o računovodstvu neusklađen sa direktivama EU2015-01-132015-10-05http://www.poslodavci.rs/wp-content/uploads/2015/07/logo.pngUnija Poslodavacahttp://www.poslodavci.rs/wp-content/uploads/2015/07/logo.png200px200px


04, Subota srpanj 2020\nVikend nam nudi veliki broj kako fudbalski, utakmica i smatramo da će biti prilično teško odlučiti se samo za nekoliko koje će ući u naš Tiket Dana. Ponekad je prilično teško isfiltrirati određeni broj utakmica, ali smo mi odlučili da sastavimo Tiket Dana od ponuđenih utakmica i ovo je naš izbor. Kako ste navikli od […]\n26, Petak lipanj 2020\n24, Srijeda lipanj 2020\n20, Subota lipanj 2020\nTokom pauze izazvane zbog Corona Pandemije (COVID-19), retko je bilo dovoljno utakmica da se igra Tip Dana, a kamoli da se sastavi valjan Tiket dana! Međutim, fudbal se vratio na velika vrata i sada kada se igra već blizu 20 prvenstava, imamo vikendom dovoljno utakmica da sastavimo jedan vrlo interesantan tiket. Uspeli smo da pronađemo […]\n17, Srijeda lipanj 2020\nTokom pauze izazvane zbog Corona Pandemije (COVID-19), retko je bilo dovoljno utakmica da se igra Tip Dana, a kamoli da se sastavi valjan Tiket dana! Međutim, fudbal se vratio na velika vrata i sada kada se igra već blizu 20 prvenstava, imamo vikendom dovoljno utakmica da sastavimo jedan vrlo interesantan tiket. Za vikend smo uspeli […]\n11, Četvrtak lipanj 2020\nTiket dana – petak 12.06.2020\n12, Četvrtak ožujak 2020\nTiket dana – Europa League 12.03.2020\nPreko radne nedelje retko ima dovoljno utakmica da bi se sastavio Tiket Dana ali mi smo danas uspeli da pronađemo tri utakmice koje su dovoljno dobre da bi bile odigrane na jednom treble tiketu. Već smo napomenuli da ostvarivati redovnu zaradu na kladionici putem kombinovanih tiketa je sve samo ne lako, te mi kao i […]


Dodik: Spremni glasački listići za referendum, pozivam i Bošnjake da glasaju - mojusk.ba\nDodik: Spremni glasački listići za referendum, pozivam i Bošnjake da glasaju\nPredsjednik Republike Srpske Milorad Dodik izjavio je da je izvršeno štampanje glasačkih listića za referendum o Danu Republike.\n“Referendum je nešto što će se desiti i tu nema nikakvih spekulacija. Svi tehnički preduslovi za organizaciju referenduma su stvoreni. Formirane su opštinske komisije, a izvršeno je i štampanje glasačkih listića”, rekao je Dodik novinarima u Bosanskom Brodu.\nNaglasio je da ljudi “moraju da shvate da se na referendumu izražava volju naroda”.\n“Zato se neki i protive referendumu jer ako nema referenduma, onda nema ni volje naroda”, kaže Dodik.\nOn je naveo da narod u RS, ukoliko ne zaustavi nametanja rješenja, “vjerovatno u narednoj godini može da očekuje da neko zahtijeva da bude ukinut naziv Republika Srpska”.\n“Zbog toga pozivam građane da izađu na referendum 25. septembra, a pozivam i Bošnjake da izađu i pokažu da su integralni dio Republike Srpske, te da na taj način možemo da rješavamo mnoge probleme naše zajedničke budućnosti”, rekao je Dodik.\nNjih deset vladaju svijetom, a niko ih ne zna\nAmar Šabović nakon transplantacije pluća trenira MMF: Ljekari su mislili da neću preživjeti


Mogućnost digitalne transformacije na Zapadnom Balkanu\nTanjug 20. juna 2022. 13:43\nLONDON – Telekom Srbija, najveći telekomunikacioni i multimedijalni provajder u Srbiji i tržšni lider u jugoistočnoj Evropi, već je pokazao snažan potencijal rasta, uz brzu transformaciju poslednjih godina, piše prestižni britanski specijalizovani portal Biznis Riporter.\n„Mi smo snažan motor promena i pokretarč preobražaja „Srbije 2.0“ koja ima svetlu digitalnu budućnost širom Zapadnog Balkana“, kaže generalni direktor Telekoma Srbija Vladimir Lučih za Biznis Riport, u intervjuu koji je u video formatu objavljen na tom portalu.\nTokom proteklih pet godina, kompanija Telekom Srbija je značajno evoluirala s digitalizacijom svojih usluga u skladu sa strategijom digitalizacije Srbije i etablirala se kao vodeći provajder ekskluzivnih sadržaja u regionu.\nŠtaviše, trenutna strategija Telekoma Srbija čini kompaniju drugačijom od drugih – sada je negde između standardnog telekom operatera i platforme za digitalni sadržaj, konstatuje se u prilogu.\nPrema rečima Lučića, kompanija je brzo prepoznala kuda se globalno tržište kreće, što znači da je zadržala fokus na internet povezivanju izgradnjom moćne optičke infrastrukture.\nTakođe je omogućila nove načine generisanja prihoda ulaganjem u kreiranje odličnog digitalnog TV sadržaja, tako da s ponosom može da se kaže da je Telekom Srbija postala lider u proizvodnji televizisjkih sadržaja u regionu.\nLučih je naglasio da je Telekom Srbija najveći opetrater u regionu sa više od 11 miliona pertplatnika na Zapadnom Balkanu, s godišnjim priodom od preko 1,3 milijarde evra u 2021, a ove godine očekuje da će prihod premašiti 1,5 milijardi evra.\nOn je naveo da plan ekspanzije Telekoma Srbije nije samo povećanje broja pretplatnika u ovom regionu, već da radi na projektu širenja poslovanja u drugim zemljama u Evropskoj uniji i Sjedinjenim Državama.\nLučić je predočio da u dijaspori živi i radi 15 miliona ljudi s prostora Srbije, Bosne i Hercegovine i Hrvatske, uglavnom u Nemačkoj, Švajcarskoj, Austriji i SAD-u, koji održavaju veze sa rodbinom i prijateljima na ovim prostorima, napominjući da kompanija ima dobre servise za njih, domaće sadržaje, da im omogućava da gledaju domaće kanale, domaće sportske događaje, a pruža im i fintek usluge slanja novca kući.\nOn je u tom kontekstu pomenuo da je Telekom Srbija pokrenula ove godine dve nove mobilne mreže u Nemačkoj i Švajcarskoj, a naredne godine to planira u SAD i Kanadi.\nNa pitanje kakvi su kapaciteti za razvoj poslovanja Telekoma Srbija na Zapadnom Balkanu, Lučić je rekao da ima prostora za povećanje broja pretplatnika za još oko dva miliona, te da ima prostora i za povećanje prihoda podizanjem prodaje novih digitalnih servisa i sadržaja, pri čemu kompanija procenjuje da samo u ovom regionu godišnji prihod može da dostigne 2,0 milijade evra.\nKomentarišući glavne aktuelne ciljeve kompanije, on je naveo da je trenutni prioritet završetak investicija u optičku i 5G mrežu u zemljama Zapadnog Balkana, kao i pokretanje novih investicija u digitalne servise i nove sadržaje.\nLučić je kao izuzetno važnu stvar naveo to što Telekom Srbija namerava odmah da ulaže, a ne da čeka godinu ili dve da bi ulagala u digitalnu budućnost, dodajući da namerava da privuče investitore koji bi joj se pridružili u investiranju tako što će biti prva kompanija iz Srbije i sa prostora Zapadnog Balkana koja će emitovati 500 miliona evra korporativnih obveznica na berzi u Evropi.\nŠef Telekoma Srbija je izrazio nadi da će mnogi strani investitori, posebno oni iz SAD-a, oceniti atraktivnim ulaganje u srpsku kompanija i da će pomenute korporativne obveznice biti još jedna uspešna priča Telekoma Srbija.\nU tekstu Biznis Riporta se naglašava da se za razliku od nekih drugih telekomunikacionih provajdera, Telekom Srbija nije oslanjala na generisanje prihoda samo od standardnih usluga.\nPredstojeće uvođenje 5G telekomunikacione mreže omogućiće da 60 odsto stanovnika Srbije dobije pristup 5G konekciji, napominje se dalje i dodaje da će, istovremeno, proširenje 4G mreže širom Republike Srbije pružiti mogućnost 4G usluge skoro svima u zemlji.\nU tekućoj 2022. godini, Telekom Srbija će postati prva srpska kompanija koja će dobiti međunarodni kreditni rejting od renomiranih agencija.\n„Željni smo da prihvatimo nove izazove i da nastavimo da učestvujemo u najuzbudljivijem periodu brzog ekonomskog rasta Srbije, vođeni našom vizijom da budemo partner od poverenja u novoj digitalnoj eri“, poručili su iz Telekoma Srbija u prilogu objavljenom na uglednom britanskom portalu Biznis Riport.


Neformalni susret predstavnika/ca LGBTIQ zajednice i medija u EU info centru - EUIC Podgorica\nLGBTIQ teme su prisutne u medijima, ali je primjetno da se nerijetko o njima izvještava površno, senzacionalistički i stereotipno. Prilika da se to, makar djelimično, promjeni bio je neformalni susret predstavnika i predstavnica medija i LGBTIQ zajednice, koji su Delegacija Evropske unije u Crnoj Gori i EU info centar organizovali 25. jula. Glavni cilj ovog susreta je bio da kroz otvaranje novih tema, izvještavanje o LGBTIQ temama postane potpunije, kvalitetnije, sa većim stepenom razumijevanja.\nSusret je počeo obraćanjem Mladenke Tešić iz Delegacije Evropske unije u Crnoj Gori, koja je naglasila da je EU snažno zainteresovana za LGBTIQ i medijske teme i probleme i navela na koji način EU doprinosi da se situacija u tim oblastima poboljša. Potom je Marica Vlahović iz crnogorske LGBTIQ asocijacije Queer Montenegro održala kratku prezentaciju o medijskom izvještavanju o LGBTIQ osobama u Crnoj Gori. Vlahović je naglasila koliko novinari snažno utiču na formiranje stava javnosti o LGBTIQ osobama, ali i na same pripadnike zajednice – zbog čega je njihova odgovornost velika. Prezentacija je pokrenula dinamičnu diskusiju, tokom koje su se čuli stavovi šta se do sada radilo pogrešno i kako se to može promijeniti, na koji način se senzacionalizam i stereotipi mogu izbjeći i kako se sa razumijevanjem može i treba izvještavati o ovoj osjetljivoj temi.\nDiskusija se nastavila i tokom razgovora jedan-na-jedan, koji su bili prilika da predstavnici LGBTIQ zajednica i medija u opuštenoj atmosferi saznaju više jedni o drugima, kako bi se bolje razumjeli. Novinari su čuli šta se dešava u LGBT zajednici, dok je zajednica stekla uvid u to kako funkcionišu novinarske redakcije i koji su izazovi sa kojima se novinari svakodnevno suočavaju. Takođe, predložene su i dogovorene nove teme o kojima će se izvještavati, kako bi se još neispričane priče predstavile javnosti.\nUčesnici su na kraju neformalnog susreta potvrdili da su ove frome okupljanja višestruko korisne, te da su razgovori u neopterećujućoj atmosferi, konstruktivniji i produktivniji.\nPočinje kampanja udomljavanja i registracije pasa


STUDENTSKE BUSPLUS KARTICE ZA SVE STUDENTE - Peticije.online\nSTUDENTSKE BUSPLUS KARTICE ZA SVE STUDENTE\nDrage koleginice i kolege grad Beograd i direkcija za javni prevoz su u avgustu 2014. godine doneli odluku da pravo na BusPlus studentske kartice, počev od novembra meseca, odnosno nove studentske godine, imaju samo studenti do navršenih 26 godina starosti. Obzirom da je Zakonom o visokom obrazovanju definisano da školovanje moze trajati 8, odnosno 10 godina, kao i da je starijim studentima dat dodatni rok za završetak studija jasno je da će veliki broj studenata ostati bez prava na korišćenje mesečnih markica za prevoz. Ovakvom odlukom grad Beograd vrši direktan udar na budžet studenata koji su ugrožena kategorija. Takođe poznato je da su studenti među najredovnijim platišama pa se postavlja i pitanje ekonomske opravdanosti ovakve odluke jer se stavljaju u poziciju da mesečne markice ne mogu kupiti a dnevne karte ne mogu priuštiti te se kao jedini izbor nameće neplaćanje prevoza.\nPozivam vas da potpisivanjem ove peticije uputimo zahtev gradskim čelnicima kako bi svi koji u skaldu sa zakonom imaju status studenta dobili pravo na korišćenje BusPlus studentskih kartica do isteka tog statusa.\nMiloš Prokić Kontaktirajte autora peticije\nPotpisivanjem, ovlašćujem Miloš Prokić da preda moj potpis onima koji imaju moć odlučivanja po ovom pitanju.\nPromovišite peticiju "STUDENTSKE BUSPLUS KARTICE ZA SVE STUDENTE" na ovoj listi\nSve vreme 6748 4958\n24 sati 3164 2360\nSve vreme 1785 1497\n24 sati 1688 1414\nSve vreme 33126 28830\n24 sati 1666 1401\nSve vreme 736 662\n24 sati 342 295\nSve vreme 2651 2359\n24 sati 195 177\nSve vreme 36486 29988\n24 sati 98 84\nSve vreme 296 289


[Video] Antonijević i Dragojlović o porukama Junkera i Hana Srbiji - European Western Balkans\nBEOGRAD – Nataša Dragojlović, koordinatorka Nacionalnog konventa o EU, kaže da je predsednik EK Žan Klod Junker u svom obraćanju EP poručio da sve zemlje zapadnog Balkana neće ući u paketu u EU, već će se meriti konkretan napredak. Srbija i Crna Gora se jedine pominju kao države s jasnom perspektivom, a komesar Han je najavio konkretne mere za obe, ističe.\nEvropski komesar za proširenje Johanes Han u Beogradu je održao govor na temu “Srbija i EU- strategija za budućnost”, nakon čega je razgovarao sa predstavnicima Nacionalnog konventa o Evropskoj uniji. Govorilo se o dinamici otvaranja poglavlja, koliko je EU spremna da pomogne Srbiji da istinski sprovodi reforme, i tome šta su prioriteti EU u narednom periodu.\nNataša Dragojlović, koordinatorka Nacionalnog konventa o Evropskoj uniji, rekla je u Novom danu da je govor Junkera doneo dve novine u odnosu na prethodni period – prva je da se pregovori s Turskom stavljaju na čekanje dok se demokratija ne pojavi u onom svetlu u kom je te demokratije nekad bilo.\n“Druga vest je da nema paketa na zapadnom Balkanu, dakle, neće ući sve države zapadnog Balkana u paketu, radile one tim povodom nešto ili ne radile. Dakle, meri se konkretan napredak i nama to više odgovara, zato što, pored Crne Gore, Srbija je država koja je najdalje odmakla. Pre deset godina ne bi nam odgovaralo. Kad je Hrvatska pregovarala mi smo zagovarali taj paket ili voz zajedničkih vagona koji zajednički ulazi u stanicu… Međutim, Srbija i Crna Goru jesu uradile najviše i za nas je to potvrda tvrdnje da zapravo koliko radite toliko se to vrednuje”, navela je.\nJunker je u svom govoru spomenuo da će do proširenja doći u narednom mandatu Evropskog parlamenta, a u javnosti se mogu čuti predviđanja da jerealno da Srbija postane članica do 2025. godine, ako Beograd sprovede reforme.\nSamo od nas zavisi, standardi, harmonizaciji zakona, praksa koja postoji u EU – način života, poslovanja, način kako se lečimo, pravila kako vozimo, prelazimo granice, trgujemo s drugima – to je ono što mora da postoji i u Srbiji, ako želimo da postanemo članica EU, navodi Dragojlović.\nOvo Poglavlje 35 se izdvaja kao politički uslov za dalje razgovore za bilo koje od životno važnih poglavlja, podseća. Kaže da je tokom jučerašnjeg razgovora komesaru Hanu postavljeno pitanje da li EU ima neki instrument da drugu stranu privoli da ispunjava svoj deo obaveza. “Očigledno je da sa naše strane postoji nekakav napor, a utisak je da kosovska strana ne čini ništa… Odgovor je komesara bio da tiha diplomatija daje nekada bolje rezultate, pa ostaje da se vidi da li će tih rezultata i biti”, navela je Dragojlović.\nGovoreći o tome koliko je Srbija uradila kad je u pitanju vladavina prava, Antonijević kaže da treba biti iskren – i da su poglavlja relativno skoro otvorena. Govorimo o Poglavlju 23, koje se tiče vladavine prava, tu smo započeli posao, doneli zakon, ali sprovođenje zakona i sklanjanje politike iz pritisaka na pravosuđe, taj deo tek treba da se vidi, navodi. Antonijević podseća i na izmenu Ustava koja je bila najavljena za kraj godine, i ističe da se strukovna udruženja zalažu da rasprava bude suštinska, da se ne žuri u izmeni Ustava, da može da se sačeka početak 2018, da ne dođe do toga da sklonimo javnu raspravu. “Zaista je važno sa sudijama i tužiocima raspravljati o ovim pitanjima i ući u sprovođenje svega onog što je zadato Poglavljem 23”, kaže.\nU narednih pet godina treba da pokažemo na konkretnim primerima, presudama za ratne zločine, diskriminaciju, ubrzavanje postupaka koji ogroman broj građana ima pred našim sudovima, ujednačavanje sudske prakse – to su sve pitanja koja ćemo morati da dokazujemo na konkretnim slučajevima, konkretnim presudama, to od nas EU očekuje, naveo je.\nKomentarišući poruke Hana, kaže da je on u obraćanju juče koristio reč “reforme” i da se to odnosi na ozbiljnost primene onoga što je u poglavljima navedeno.\nHan je doneo u Beograd to da se Srbija i Crna Gora jedine pominju kao države s jasnom perspektivom, kao i najavu jednoj jasnog akcionog plana, strategije s vrlo konkretnim merama koje ove dve zemlje dovode do članstva 2015. godine. ” S nestrpljenjem očekujemo taj dokument 2018. godine”, navela je.\nDragojlović je istakla da nije toliki uspeh otvoriti poglavlja, već zatvoriti ih. Verovanto ćemo u tom dokumentu naići na jasne instrukcije koji su rokovi i šta treba učiniti. “Sve ja nama jasno šta treba, iskazali smo jasnu političku volju za to i sada građani Srbije čekaju da vide što se u nekom roku neke stvari nisu ispunile i što mi to toliko dugo čekamo da počnemo da živimo po standardima po kojima žive građani EU”.\nMiščević: Srbija otvara tri nova poglavlja do kraja godine


Haljevac: Djeca s poteškoćama u razvoju trebaju našu podršku\n„Pokaži svoj talenat“ je manifestacija tokom koje će sarajevski školarci biti domaćini djeci sa poteškoćama u razvoju koji će učestvovati u takmičarskom dijelu te manifestacije. O projektu namjenjenom djeci i osobama sa poteškoćama u razvoju za emisiju “Danas“ govorio je Sulejman Haljevac Memo, akademski slikar.\n- Projekat „Pokaži svoj talenat“ pokrenut je još prošle godine kada smo imali oko 2.000 djece sa poteškoćama u razvoju i djece iz osnovnih škola Kantona Sarajevo. Ovaj put djeca iz Zavoda Pazarić će obilaziti osnovne škole zatim slijedi završna manifestacija u "Kinoteci BiH", ističe Haljevac.\nHaljevac je kazao da je riječ o projektu ljubavi, projektu najveće inkluzije djece sa posebnim potrebama.\n- Ova djeca trebaju našu pomoć i podršku i zbog toga sam posebno sretan što učestvujem u ovom projektu, i nadam se da će projekat biti uspješan. Prva radionica će biti organizovana u Osnovnoj školi “Safvet-beg Bašagić”, kazao je Haljevac.


Predstava "Pošteni provalnik" gostuje u Beču - Dijaspora TV\nNaslovna EventsEventsPredstava „Pošteni provalnik“ gostuje u Beču\n31. jan 2018 u 19:30 - 21:15\nPredstava „Pošteni provalnik“ gostuje u Beču\nUrnebesna komedija „Pošteni provalnik“, najnovija predstava pozorišta „Boško Buha“ iz Beograda, stiže i pred bečku publiku.\nUrnebesnu komediju „Pošteni provalnik“ napisao je italijanski nobelovac Dario Fo, a premijera je održana u Beogradu 13. oktobra 2017., na godišnjicu njegove smrti. Reditelj predstave je Milan Karadžić koji ove godine obeležava 30 godina rad u pozorištu „Boško Buha“.\nPredstava „Pošteni provalnik“ postavljena na inicijativu glumaca Viktora Savića, Aleksandra Radojičića, Borke Tomović i Katarine Marković, koji su želeli da zajedno igraju ovu komediju. Pored njih, na sceni će biti i Nemanja Oliverić, Aleksandra Tomić (u alternaciji s Teodorom Ristovski), kao i gost iznenađenja Zoran Cvijanović.\nSatirični komad, u kom je jedino pošteno lice provalnik, kritikuje političare, društvene institucije, licemerje crkve i sistema, što ga čini aktuelnim uvek i na svim meridijanima, a osnovna ideja predstave je da se ništa u čovekovoj sebičnosti ne menja uprkos kulturnom napretku.\nSiže komada: Provalnik,koga igra Aleksandar Radojičić, ulazi u stan imućnog čoveka , odbornika gradske skupštine, a u poslu ga ometa telefon koji konstantno zvoni. Nemajući kud, on se javlja, a sa druge strane je niko drugi do – njegova žena. Tek što reši taj problem, Provalnik ponovo biva ometen u redu neočekivanim povratkom vlasnika stana i njegove ljubavnice. Ovo je samo početak zapleta, a kako komad odmiče, prepreke započetog posla bivaju sve veće i sve komičnije.\nPredstava “ Pošteni provalnik“ biće izvedena pred publikom u Beču, u teatru Akcent u sredu 31.januara 2018. sa početkom u 19:30h.\nUlaznice po ceni od 20€ i 22€ uskoro će biti u prodaji i možete ih kupiti na blagajni ili on lajn na zvaničnoj stranici Akzent teatra.\nDetaljnije informacije putem telefona 0667 77 52 555; 01/501 65 33 06\nRadionica „Put Promene“ u Beču - Siniša Ubović stručnjak u oblasti ličnog razvoja\n02. mar 2019 u 21:00 - 23:30\nBeč: Veliki koncert Dragane Mirković i prijatelja


Kovid 19 - Dnevni list Danas\nPočetna » Kovid 19 » Page 3\nVlada usvojila predloge zakona o isplati novčane pomoći građanima i privredi\nVlada Srbije usvojila je na današnjoj sednici set predloga zakona iz oblasti finansija, među kojima su i zakonska rešenja o novčanoj pomoći gradjanima za ublažavanje posledice pandemije Kovid-19 u iznosu od 60 evra, kao i o dodatnoj pomoći za privrednike i najugroženije sektore i kompanije.\nU Beogradu vakcinisano 30 odsto punoletnih građana\nU Beogradu je zaključno sa jučerašnjim danom vakcinisano 424.085 građana, što iznosi 30,12 odsto punoletne populacije grada, izjavio je zamenik gradonačelnika Goran Vesić.\nPiše: Danas online 25. 3. 2021.\nLideri EU danas o vakcinaciji\nČelnici 27 država članica Evropske unije počeće danas dvodnevni virtuelni sastanaka na vrhu na kojem će dominanta tema biti borba protiv covida-19 i nastojanja da se ubrza vakcinacija, kojom je nezadovoljna većina zemalja članica jer EU u kampanji imunizacije zaostaje za Velikom Britanijom i Sjedinjenim Državama.\nU beogradskom KBC Dragiša Mišović zbrinuto 17 dece zaražene korona virusom\nNačelnica Dečije klinike Kliničko-bolničkog centra „Dragiša Mišović“ Olivera Ostojić izjavila je danas da je u toj ustanovi zbrinuto 17 dece zaražene korona virusom.\nSednica Kriznog štaba zakazana za sredu\nКrizni štab za borbu protiv korona virusa zasedaće u sredu u 8.00 časova, rečeno je danas Radio- televiziji Srbije (RTS) u Vladi Srbije.\nPiše: FoNet 22. 3. 2021.\nJanković: Situacija je teška i tužna, brojevi neumoljivi, gubimo zamajac sa vakcinacijom\n„Morali smo još tada da donesemo te mere bez obzira na to koliko su one bile nepopularne i svakako ne bismo došli u ovu situaciju.“, Izjavio je prilikom gostovanja na RTS-u prof. dr Radmilo Janković, zamenik generalnog direktora Univerzitetskog kliničkog centra „Niš“.\nPiše: Danas online 22. 3. 2021.\nOd danas na eUpravi elektronski i potvrda o vakcinaciji i zakazivanje propuštenog termina\nNa portalu eUprava od danas su dostupne nove uslugeu vezi sa vakcinijom protiv COVID-19 „Propušten termin za vakcinaciju“ i „Potvrda o vakcinaciji“.\nPiše: Danas Online 20. 3. 2021.\nDelegacija Vlade Crne Gore u poseti Srbiji od 23. do 25. marta\nDelegacija Vlade Crne Gore, predvođena ministarkom zdravlja Jelenom Borovinić Bojović boraviće od 23. do 25. marta u poseti Srbiji, a planirani su razgovori sa premijerkom Anom Brnabić i ministrom zdravlja Zlatiborom Lončarem, objavila je danas RTCG.\nPiše: FoNet 19. 3. 2021.\nU Srbiji prvu dozu vakcine primilo preko 2 miliona ljudi\nU Srbiji su do sada date 2.112.074 prve doza vakcina protiv korona virusa, od toga je i drugu dozu je primio 826.851 građanin, najnoviji su podaci Vlade Srbije.\nCLS: Država da pomogne najugroženije preduzetnike\nCentar za lokalnu samoupravu (CLS) pozvao je danas državu da ciljano i konkretno pomogne onim preduzetnicima koji su najviše na ekonomskom udaru u vremenu korona virusa, kako bi se spasio zdravi deo privrede i zaštitio najvitalniji deo stanovništva.\nAšanin: U kovid bolnici u Batajnici 858 pacijenata, 40 na respiratorima\nU kovid bolnici u Batajnici zbrinuto je 858 pacijenata, od kojih je 83 u intenzivnoj nezi, a oko 40 je na respiratorima, izjavio je danas direktor Kiliničkog centra Srbije Milika Ašanin.\nNeispravni respiratori u Crnoj Gori\nSedamnaest respiratora u Kliničkom centru Crne Gore, kao i po dva u nikšićkoj Opštoj bolnici i u Kotoru i jedan u Barskoj bolnici nisu u funkciji, saopšteno je na zajedničkoj konferenciji za medije Ministarstva zdravlja i KCCG.\nUčesnici korona žurki: Provod bolji kad je „zabranjen“\nNa „korona žurku“ se ne dolazi nepozvan. Postoje „zvanični“ pozivi u zatvorenim grupama društvenih mreža Fejsbuk i Instagram. U te grupe se dodaju određeni ljudi uz napomenu da se „razglasi samo proverenima“, navode sagovornici Danasa koji su do sada bili već nekoliko puta na korona žurkama.\nPiše: Nemanja Kuč 18. 3. 2021.\nKon: Moguće revidiranje mera na narednoj sednici\nNa narednoj sednici Kriznog štaba mogle bi da budu ublažene mere za pojedine uslužne delatnosti koje bi bile izuzete iz mera delimičnog zaključavanja, pooštrenih u utorak, najavio je epidemiolog i član Kriznog štaba Predrag Kon.\nEMA danas donosi procenu bezbednosti vakcine AstraZeneka\nEvropska agencija za lekove (EMA) danas bi trebalo da donese procenu bezbednosti upotrebe vakcine AstraZeneka protiv covida-19, pošto je više zemalja privremeno obustavilo njeno korišćenje zbog straha od nuspojava.


Vesti online / Slobodno Vreme / Putovanja / Crnogorski grad i zvanično obara rekorde u broju turista\nZa Budvu je prošla turistička godina bila rekordna, a ako je suditi po prošlomesečnoj poseti turista i ova sezona je počela sjajno što daje razloga za zadovoljstvo i optimizam, kaže direktor Turističke organizacije Budve Mladen Franović.\nPredstavljajući novinarima iz Srbije turističke kapacitete, lepote i znamenitosti najpoznatijeg crnogorskog letovališta, u okviru promotivne kampanje "U susret novom ljetu" Turističke organizacije Opštine Budva, Franović je istakao da je maj bio 50 odsto bolji nego isti mesec prošle godine i da su zabeleženi i bolji finansijski rezultati.\nVeliki broj plaža, hotela, etno restorana, istorijskih znamenitosti, manastira i kulturno-umetničkih sadržaja - to je, kako ističe, ono što Budva nudi gostima.\n- Kada je reč o nama najdražim gostima, a to su gosti iz Srbije, prošle godine zabeleženo je više od milion noćenja - navodi Franović i dodaje da dosta gostiju ima iz Rusije, Ukrajine, Belorusije i Kazahstana.\nGostiju iz Rusije ima najviše - oni čine 35 do 40 odsto ukupnog broja turista i pored toga što je vrednost rublje pala i što se u Rusiji ove godine održava Svetsko prvenstvo u fudbalu.\nIako su ova dva razloga dovela do toga da broj turista iz Rusije bude nešto manji, njih i dalje ima najviše. Na drugom mestu su gosti iz Srbije i zemalja bivše Jugoslavije, a slede turisti iz zapadnih zemalja i Skandinavije, zatim iz Albanije i srednje Evrope, pre svega Mađarske, Češke, Slovačke i Poljske.\nKada je reč o turističkoj infrastrukturi, Franović kaže da se Budva svake godine trudi da poboljša ponudu i turistima koji se odluče za to letovalište odmor učini prijatnijim i kvalitetnijim. Za to su, pored smeštaja, važne plaže i parkinzi.\nOve godine ostvaren je pozitivan pomak jer je dogovoreno da neke plaže budu otvorene, odnosno da svi građani i turisti mogu besplatno da ih koriste. Takođe, dobar deo zakupljenih plaža je u obavezi da bar 50 odsto mesta ostavi za slobodno korišćenje. Ove godine u Budvi je povećan i broj parking mesta.\nGovoreći o cenama smeštaja, Franović ističe da su one na nivou prošlogodišnjih, a da je Budva karakteristična po tome što nudi smeštaj za svačiji džep, u rasponu od 10 evra do pet hiljada evra. Dodaje da je u Budvi moguće naći kvalitetan smeštaj po povoljnoj ceni čak i u toku sezone.\nKao što je raznovrsna po ceni smeštaja, Budvanska regija pruža i raznovrsne sadržaje, tako da svako može pronaći nešto po svom ukusu i interesovanju. Tako, recimo, Budvu u špicu sezone posećuju mladi, dok je Petrovac omiljeno mesto za odmor za porodice sa decom.\nPortparolka Hotelske grupe "Budvanska rivijera" Jelena Kaluđerović navodi da samo Turističko naselje Slovenska plaža, koje posluje u okviru grupe, ima 1.016 smeštajnih jedinica, odnosno 2.400 ležaja.\nOva hotelska grupa pruža i logističku podršku brojnim kulturnim dešavanjima u Budvi, s obzirom na to da se neki hoteli koji joj pripadaju nalaze na veoma atraktivnoj lokaciji, odnosno vrlo blizu mora i Starog grada.\nNeizostavan deo turističke ponude Budve je i "Grad teatar", koji objedinjuje četiri programska segmenta - muzički, dramski, literarni i likovni. Ovaj festival je specifičan po tome što ima ambijentalni karakter i tokom manifestacije svaki deo Starog grada pretvara se u scenu na otvorenom, na kojoj učestvuju i slučajni prolaznici.\nDirektorka "Grad teatra" Milena Lubarda Marojević smatra da je naročito važno to što je Grad zaključio da je festival važan, a tu ocenu ilustruje činjenicom da je uz podršku gardskih vlasti prošle godine rešen problem buke iz kafića i sa gradskih trgova i da se programi festivala izvode neometano.\nPUTOVANJA Jedna od najlepših evropskih plaža nalazi se u Crnoj Gori\nPUTOVANJA Šta će sad Rusi koji su bukirali leto u Crnoj Gori pre NATO-a?\nPUTOVANJA Ovo su bitna pravila na crnogorskim plažama


► Sindikat najavio krivičnu prijavu protiv Vulina zbog smenjivanja uzbunjivača\nU saopštenju tog sindikata navodi se da je Vulin pre nekoliko dana potpisao naredbu o smenjivanju sa dužnosti oficira na službi u jednoj od uprava Ministarstva odbrane, koji je odbio da na nezakonit način zaposli određene kadrove.\nKako se u saoštenju sindikata navodi, Komisija za prijem u radni odnos dobila je usmeni nalog iz kabineta ministra odbrane da se "moraju zaposliti" četiri osobe, koje u datom trenutku nisu ispunjavale zakonske uslove, a uzbunjivač koji je upozorio na nezakonitost, oficir sa najvišim ocenama, ekspresno je protivzakonito prebačen na niže radno mesto.\n"Ovakvo postupanje ministra i najbližih saradnika je nastavak kontunuiranog urušavanja i kriminalizovanja sistema bezbednosti, negativne selekcije i svođenje jedne državne važne institucije na politikanstvo i kadrovsku mimikriju stranačkog zapošljavanja", navodi se u saopštenju.\nSindikat je dodao da to nije usamljen slučaj progona uzbunjivača u sistemu odbrane, i da oni koji ukažu na nepravilnosti i nezakonitosti umesto zaštite i stimulisanja da ukazuju na zloupotrebe, bivaju kažnjavani i zlostavljani.\n"Da zlo bude veće, to naređuju najviši vojni i državni rukovodioci, a ovaj negativan primer ukazuje da to dolazi i od samog ministra. Vojni sindikat Srbije, godinama uzbunjuje javnost i ukazuje na razne zloupotrebe, čak i činjenje krivičnih dela. I sami smo primer progona i najgrubljih oblika zlostavljanja od administracije ministra odbrane", dodaje se.\nU saopštenju se podseća da taj slučaj dolazi u trenutku kada Vojsku Srbije svakodnevno napušta veliki broj nezadovoljnih starešina, vojnika i civila i ističe da je "poslednji trenutak da skupštinski Odbor za odbranu i Vlada Srbije preispitaju ulogu i rad ministra odbrane i njegovih najbližih saradnika".\n"Srbija i Vojska Srbije u datom geopolitičkom trenutku ne mogu sebi da dozvole da zbog atmosfere linča u Ministarstvu odbrane, delovanjem najgoreg menadžmenta u istoriji Vojske Srbije, gubi poštene, časne i stručne kadrove", navodi se u saopštenju Vojnog sindikata Srbije.


Vodeće britanske konsultantske i građevinske kompanije 8. novembra u Beogradu - Gradjevinarstvo.rs\nVodeće britanske konsultantske i građevinske kompanije 8. novembra u Beogradu\nPredstavnici vodećih britanskih konsultantskih i građevinskih kompanija posetiće 8. novembra Beograd kako bi domaćoj javnosti predstavili iskustva u razvoju infrastrukture i komunalnih usluga putem javno-privatnih partnerstava. Oni će učestvovati na Trećem godišnjem samitu "Razvoj javno-privatnog partnerstva u Srbiji po modelu Velike Britanije", koji u hotelu "Hyatt" organizuju NALED, USAID i Ambasada Velike Britanije uz podršku Hypo Alpe Adria banke.\nBritanija je jedna od prvih zemalja koja je počela da primenjuje JPP i jedna od najuspešnijih, tako da će njihovi eksperti na konkretnim primerima prikazati mogućnosti, prednosti i mane tog modela ulaganja. Pored predstavnika britanskih kompanija, na samitu će govoriti Alister Kauts, profesor na Univerzitetu Edinburg, koji je bio direktor za JPP projekte u najvećoj škotskoj lokalnoj samoupravi – Hajlend. Među govornicima će biti i Stiven Haris, direktor Odeljenja za JPP londonskog Sitija.\nO budućnosti javno-privatnih partnerstava u Srbiji govoriće ministar finansija i privrede Mlađan Dinkić i ministarka energetike, razvoja i zaštite životne sredine Zorana Mihajlović. Planirana je diskusija o spremnosti Srbije za JPP, regulatornim i praktičnim ograničenjima, a predviđeni su i posebni stručni paneli o JPP u oblastima infrastrukture, komunalnih usluga i energetike.\nU britanskoj delegaciji biće predstavnici kompanija, koje su učestvovale u velikim svetskim projektima, poput "Mott MacDonald" (novi Vembli stadion, futuristička zgrada Integrisani hab u Singapuru, Terminal 5 aerodroma Hitrou), "Mace Intermational" (izgradili čuveni Šard, najvišu zgradu u Evropi, učestvovali u gradnji Marina Bej Sendsa), "Grant Thornton", Global InterContinental i GIG-a. Veliki broj projekata putem javno-privatnih partnerstava ove kompanije realizovale su i u oblastima energetike, zaštite životne sredine, transporta, telekomunikacija i komunalnih usluga.\nČelnici lokalnih samouprava i domaći privrednici imaće priliku da u okviru samita razgovaraju sa predstavnicima britanskih kompanija o konkretnim mogućnostima za saradnju i realizaciju projekata.


Malinari - Kraljevo: MALINARI ZAPADNE SRBIJE ODLUČILI DA OD PETKA KRENU U PROTESTE\nMALINARI ZAPADNE SRBIJE ODLUČILI DA OD PETKA KRENU U PROTESTE\nNa sastanku održanom u Priboju, Upravni odbor Udruženja malinara Zlatiborskog okruga doneo je odluku o radikalizaciji protesta nakon isteka roka za odgovor na njihove zahteve upućene Ministarstvu poljoprivrede i Vladi Srbije.\nUpravni odbor je dobio mandat od malinara da formira krizni štab udruženja, koji će večeras odlučiti koje će zakonske oblike građanskih protesta započeti od 1. decembra na celoj teritoriji Zapadne Srbije.\nU Svečanoj sali pribojskog Doma kulture koja je bila premala da primi sve zainteresovane malinare, predstavnici Udruženja su upoznali prisutne sa svim fazama pregovora koji su otpočeli sa Ministarstvom poljoprivrede još u junu ove godine.\nMalinari nisu krili ogorčenost zbog monopola velikih hladnjačara kao i činjenicom da u najtežoj godini za njih Vlada Srbije nije izašla u susret ni jednom zahtevu po pitanju formiranja Nacionalnog saveta za malinu i utvrđivanja minimalne otkupne cene.\nUdruženje malinara „Limske doline“ koje čine proizvođači iz Prijepolja, Priboja i Nove Varoši, za dve godine ekspanzije ove grane voćarstva, okupilo je više od 2.000 članova i kao jedno od najbrojnijih udruženja u zemlji priključuje se protestima u cilju spašavanja proizvodnje maline koja je jedan od glavnih izvora prihoda u ovom ruralnom delu jugozapadne Srbije.\nPrema najavama malinara Zlatiborskog okruga, sem protesta i blokada saobraćajnica, udruženje će u slučaju nastavka indolentnog odnosa Vlade Srbije ka ovom pitanju, preduzeti i mere internacionalizacije problema kroz prezentaciju prikupljenih dokaza o moonopolističkom položaju velikih hladnjačara i ugroženosti skoro pola miliona ljudi čija osnovan egzistencija zavisi od zasada maline.


PODIGNUTA OPTUŽNICA U PREDMETU KODNOG NAZIVA „ROVER“ ZBOG MEĐUNARODNOG KRIJUMČARENJA VEĆE KOLIČINE OPOJNE DROGE\nTroje optuženih terete se da su kao dio organizovane grupe učestvovali u krijumčarenju veće količine opojne droge marihuana „skunk“, iz Crne Gore u Bosnu i Hercegovinu.\n1. SREBRENKA BALAVCA, rođenog 1962. godine u Stocu,\n2. SMAILE BALAVAC, rođene 1966. godine u Mostaru,\n3. NIKOLE HRSTIĆA, rođenog 1964. godine u Ljubuškom.\nOptuženi se terete da su tokom 2017. godine, kao dio organizovane grupe koju je organizovao optuženi Srebrenko Balavac, učestvovali u krijumčarenju i daljoj prodaji na ilegalnom narko-tržištu u BiH veće količine opojne droge marihuana „skunk“, koju su nabavljali od njima poznatih osoba sa područja Crne Gore te nakon toga krijumčarili na područje Bosne i Hercegovine i vršili prepakiranje i dalju distribuciju droge na području Mostara, Hercegovine i BiH.\nPrema navodima optužnice, optuženi su u dva navrata prokrijumčarili u BiH najmanje 9 kilograma opojne droge marihuana „skunk“, koju su prodali na području BiH za iznos od oko 25.000 KM, a pretresom objekta koji su koristili optuženi pronađena je i oduzeta opojna droga marihuana „skunk“ u količini od oko 1 kilograma.\nOptuženi se terete za krivično djelo neovlaštenog prometa opojnim drogama iz člana 195. KZ-a BiH.\nTakođer, prilikom pretresa objekta koji koriste optuženi Srebrenko Balavac i Smaila Balavac, pronađena je i oduzeta prepravljena vojna puška i jedna bomba M-75, čija nabavka i držanje građanima nikako nisu dozvoljeni te se navedeni terete i za krivično djelo nedozvoljenog držanja oružja ili eksplozivnih materija iz člana 371. KZ-a FBiH.


Murinjo: "Svi znamo ko će osvojiti LŠ" - Sportske.net\nMurinjo: "Svi znamo ko će osvojiti LŠ"\nPortugalski stručnjak odlučio se da javno pruži podršku ekipi Milana za koju smatra da je oštećena u duelu sa Barselonom tokom meča revanša četvrtfinala Lš.\nIgrači birali, ovo je najbolji tim PL!Igrači birali, ovo je najbolji tim PL!Fergi: "Ronaldo može da igra gde hoćeš, Mesi ne"Fergi: "Ronaldo može da igra gde hoćeš, Mesi ne"Siti hoće titulu nazad!\nMurinjo je poznat po svom "oštrom jeziku" kada je kritikovanje Barselone u pitanju. Mnogo puta je isticao da Barselona ima poseban tretman od strane sudija te da se na taj način "provlači" u Ligi Šampiona.\nJoš jednom je "Posebni" iskoristio priliku da uputi kritike Evropskoj kući fudbala zbog načina na koji je Barsa došla do pobede nad Milanom.\n"Svake godine učimo nove stvari. Ovoga puta saznali smo da je moguće dosuditi jedanaesterac pre ubacivanja lopte u igru. Čelsi, Inter, Arsenal, Real Madrid i Milan su klubovi koji su oštećeni u mečevima sa Barselonom. Dobro je da znamo ko će osvojiti Ligu Šampiona" rekao je Murinjo.\nMurinjo je ove konstatacije izrekao nakon evidentne greške sudije u meču Barselona - Milan, koji je dosudio drugi jedanaesterac za tim Pepa Gvardiole a da je pritom Pujol prvi povlačio Nestu dok se cela situacija dešavala u vreme prekida pred izvođenje kornera.


Digitalni potpisi u JP PTT\nDigitalni potpisi u JP PTT – Personal magazin\nJP PTT „Srbija“ i S&T kao nosioci razvoja e-uprave U JP PTT „Srbija“ formirano je prvo javno sertifikaciono telo zahvaljujući projektu u okviru kog je S&T razvio specijalno skrojen sistem…\nJP PTT „Srbija“ i S&T kao nosioci razvoja e-uprave\nU JP PTT „Srbija“ formirano je prvo javno sertifikaciono telo zahvaljujući projektu u okviru kog je S&T razvio specijalno skrojen sistem prema potrebama PTT-a. Na ovaj način se Pošta upisala u Evidenciju Ministarstva za telekomunikacije kao za sada prvo akreditovano telo za izdavanje i čuvanje kvalifikovanih digitalnih sertifikata.\nElektronski potpis ovakvim sertifkatima ima istu pravnu važnost kao svojeručni potpis, tako da je od sada omogućena elektronska dostava zvaničnih dokumenata. S&T je u saradnji sa PTT-om realizovao celo rešenje, pomogao u pripremi neophodnih procedura i izvršio isporuku i integraciju neophodne računarske infrastrukture i softvera.\nKoristi su višestruke, kako za PTT, tako i za društvo u celini, jer ovo rešenje omogućava pouzdane elektronske transakcije i otvara vrata elektronskoj upravi, trgovini i bankarstvu. S&T je za ovaj projekat izabran zbog velikog iskustva na sličnim projektima u zemljama okruženja. Između S&T-a i PTT-a već postoji dugogodišnja proverena partnerska saradnja, a ovim projektom su postali nosioci razvoja e-uprave u Srbiji.\nDigitalni potpisi u JP PTT was last modified: May 9th, 2009 by Redakcija\nE-upravaelektronski potpisJP PTT SrbijaS&T\nBitDefender: Trojanci i dalje dominiraju na listi e-pretnji


Pomoć za najugroženija seoska domaćinstva - Grad Prokuplje\nUspešno realizovan projekat “Narodna kuhinja i socijalna delatnost”\nPomoć za najugroženija seoska domaćinstva\nOko 1000 najugroženijih stanovnika seoskih područja u Prokuplju, u narednih šest meseci biće obuhvaćeno projektom „Servis podrške dostupne svima“, koji sprovodi Udruženje „Inkluzija danas“ u partnerstvu sa Domom zdravlja Prokuplje i Centrom za socijalni rad.\n-U okviru projekta koji je namenjen stanovnicima iz pretežno udaljenih prokupačkih sela, predviđene su usluge pomoć u kući i zdravstvena nega. To znači da će korisnicima biti omogućena svaka vrsta pomoći, od nabavke osnovnih životnih namirnica, lekova, ogreva, pa do stručne zdravstvene nege. Usamljena, staračka domaćinstva, gde ljudi nisu u stanju da sami o sebi brinu, obilaziće terenska ekipa sastavljena od lekara, medicinskog tehničara, negovateljice i pomoćnog radnika, ističu nosioci projekta „Servis podrške dostupne svima“.\nU okviru ovog projekta, predviđena je i usluga „Lični pratilac deteta“, koja podrazumeva pomoć deci u obrazovnom sistemu.


VUČIĆ SE SASTAO SA DELEGACIJOM SVETSKE BANKE: Važan sastanak u Predsedništvu | INFO 24\nPredsednik Republike Srbije Aleksandar Vučić sastao se danas sa delegacijom Svetske banke, koju je predvodila regionalna direktorka za Zapadni Balkan, Evropu i Centralnu Aziju Linda Van Gelder.\nTokom susreta, predsednik Vučić i predstavnici Svetske banke razgovarali su o okvirima državne saradnje sa Svetskom bankom u narednih pet godina, zajmu za projekat razvoja lokalne infrastrukture i institucionalnog razvoja, programu Evropske unije „Zeleni rast“, sa posebnim osvrtom na razvoj energetskog sektora u Republici Srbiji.\nČestitajući predsedniku Vučiću pobedu ostvarenu na nedavno održanim izborima, regionalna direktorka Svetske banke Van Gelder pohvalila je značajan oporavak Srbije nakon krize izazvane pandemijom, istakavši da naša zemlja beleži visoku stopu rasta bruto društvenog proizvoda od 7,5% u 2021. godini.\n„Zahvaljujući uspešnoj saradnji sa najznačajnijim svetskim finansijskim institucijama, uspeli smo da obezbedimo i dodatnih 380 miliona dolara od Razvojne banke Nemačke i Francuske za projekte u Srbiji“, rekao je predsednik Vučić dodajući da je za narednih pet godina dogovorena i realizacija okvirnog plana u visini od jedne milijarde dolara. Plan obuhvata projekte razvoja lokalne infrastrukture i institucionalnog razvoja, energetske efikasnosti, modernizacije zdravstvenog, železničkog i rudarskog sektora, kao i zajam za razvojnu politiku zelenog rasta.\nPredsednik Vučić je istakao da očekuje podršku Svetske banke za unapređenje energetskog sektora Srbije kroz projekat Čista energija i energetska efikasnost za građane u Srbiji (SURCE), čiji je cilj povećanje energetske efiskanosti u pojedinačnim domaćinstvima u celoj zemlji. Predsednik Vučić je izrazio zadovoljstvo saradnjom sa predstavnicima Svetske banke i njihovim doprinosom razvoju srpske ekonomije, istakavši da su pozitivne ocene najkredibilnijih svetskih finansijskih institucija najbolji pokazatelj napretka, koji je Srbija ostvarila u oblasti ekonomije.\nSusret predstavnika državnih institucija za poslove vera zemalja Balkanskog regiona


Uspešna akcija kosovske policije\nPolicija Kosova uhapsila je 40 osoba koje su osumnjičene da su učestvovale u borbama u Siriji i Iraku i da su podržavali terorističke organizacije. Predsednica Kosova Atifete Jahjaga pozdravila je hapšenje i poručila da Kosovo neće biti utočište ekstremizma.\n"Tokom akcije Kosovske policije izvršen je pretres 60 lokacija i uhapšeno je 40 osoba pod sumnjom da su izvršili krivična dela protiv ustavnog poretka i bezbednosti Kosova", navodi se u saopštenju Kosovske policije.\nIz policije je saopšteno da su uhapšene osobe iz Prištine, Peći, Gnjilana, Uroševca, Prizrena i Kosovske Mitrovice. Policija je navela samo inicijale i mesta rođenja uhapšenih. Tokom hapšenja policija je kod uhapšenih pronašla i oduzela eksplozivne naprave, oružje i municiju različitih kalibara i druge dokaze koji se povezuju sa slučajem.\nKosovska predsednica Atifete Jahjaga pozdravila je akciju policije Kosova i ocenila da je cilj operacije bio da se onemogući uključivanje građana Kosova u terorističke organizacije i da se smanji rizik od terorizma i kriminala na Kosovu.\n"Kosovo neće biti utočište ekstremizma i institucije Kosova nikada neće dozvoliti da se naša zemlja pretvori u izvor kriminalnih i terorističkih aktivnosti koje dovode u opasnost mir, stabilnost i ustavni poredak", kazala je Jahjaga.\nAkciju policije podržale su I ambasade Francuske, Nemačke, Italije, Velike Britanije i SAD-a na Kosovu i pozvale na oprez od pretnji nasilnog ekstremizma.\n“Borba u sprečavanju širenja ideologije ekstremizma zahteva zalaganje svih segmenata kosovskog društva, uključujući snažnu međunarodnu saradnju, navodi se u saopštenju”, ovih ambasada..


"Radni" vikend za palanačke osnovne i srednje škole: Na programu opštinska i okružna takmičenja\nŠkole u kojima se za vikend organizuju takmičenja su Palanačka gimnazija, OŠ "Lazar Stanojević" u Ratarima i OŠ "Heroj Ivan Muker".\nU subotu, 19. marta u Palanačkoj gimnaziji biće održano međuokružno takmičenje stranih jezika za učenike Podunavskog i Braničevskog okruga. Prema rečima organizatora, očekuje se preko sto takmičara iz Požarevca, Velikog Gradišta, Velike Plane, Smedereva i drugih gradova. Najviše takmičara je prijavljeno za engleski jezik, a učestvovaće i jedan takmičar iz Smederevske gimnazije koji će raditi test iz španskog jezika. Palanačka gimnazija ima 5 učenika koji učestvuju na takmičenju, a za one koji se plasiraju dalje, republičko takmičenje je zakazano za 24. april. Očekuje se da termin bude pomeren zbog poklapanja sa datumom održavanja izbora.\nU nedelju, 20. marta u OŠ „Lazar Stanojević“ u Ratarima biće održano opštinsko takičenje iz tehničkog i informatičkog obrazovanja. Takmičenje podrazumeva izradu testa na kome učenici pokazuju svoja teoretska znanja iz te oblasti i praktični deo, u kome će, ove godine, učenici osnovnih škola naše oštine u okviru discipline raketno modelarstvo pokazati svoje umeće u izradi maketa raketa. Učenike koji se plasiraju u dalji tok, već početkom aprila očekuje okružno takmičenje.\nU nedelju, 20. marta biće održano i opštinsko takmičenje iz srpskog jezika u Osnovnoj školi "Heroj Ivan Muker" sa početkom u 10 časova. Učenici koji se plasiraju dalje idu polovinom aprila na okružno takmičenje, a krajem maja planirano je republičko takmičenje u Tršiću.


-Ukoliko želite da postanete dopisnik (VOLONTER) na portalu MEDIA PS (www.media-ps.rs) potrebno je da na e-mail: [email protected] pošaljete vaše podatke (ime, prezime, mesto )\n-Jedan od ciljeva portala je da mlade ljude željne afirmacije na medijskom polju Srbije afirmiše na taj način što će za početak postati dopisnici VOLONTERI na portalu MEDIA PS i na taj način ući u svet novinarsta.\nVaši prilozi biće po potrebi “uređeni” od strane uredništva portala. Ukoliko budu zanimljivi oni će biti objavljeni na portalu.\n-Svaka Vaša informacija mora biti strogo proverena sa Vaše strane pri pravljenju tekstova da nebi došlo do zloupotrebe teksta i fotografija (ukoliko se slika neka ličnost to uraditi uz obaveznu saglasnost)\n-Uzmite u obzir da je u interesu portala MEDIA PS objavljivanje članaka kako lokalnog tako i globalnog karaktera i široke interesne sfere koji će zanimati naše posetioce iz svih delova kako Srbije tako i sveta.\n-Takođe vas pozivamo da postanete slobodni novinar (VOLONTER) i pratite sva moguća dešavanja u Vašem mestu a na taj način posetioci portala će biti blagovremeno obavešteni kako u Vašem tako i o Vašem gradu o svemu što se dešava.\nZapamtite, da mnoge vesti imaju praznina i na nama je da ih popunimo.\n-Ukoliko objavljujete članak iz drugih medija naravno uz predhodni dogovor, i našu saglasnot, dužni ste da navedete autora, (izvor informacije) i linkovati (obavezno ) vest sa sa stranice sa koje je vest preuzeta.\n-Sve vaše tekstove ukoliko ste dopisnik (VOLONTER) iz grada šaljte isključivo na e-mail : [email protected]\n– Portal MEDIA PS osnovan je početkom (krajem januara) 2014. godine i ima za cilj da privuče što veći broj posetilaca koji će biti blagovremeno obavešteni o svemu što bi jednom posetiocu portala bilo zanimljivo da pročita ili pogleda.\n– Ovaj portal čine mladi ljudi koji žele da pruže korisne informacije svim posetiocima portala, saradjujuci sa svim nacionalnim, regionalnim, lokalnim i i medijima na obostranu korist.\nInformacije na našem portalu su kako autorske, tako i preuzte sa drugih medija sa kojima naš portal saradjuje, naravno uz njihovu saglasnost o prenosenju informacija uz obavezno navodjenje izvora.\n(društvo, ekonomija hronika, sport, Vesti grada, kultura, E,BRATE, Mozaik Života , (muzička strana)>> Note srca, estradni kutak, Preporuka za izlazak itd.)\nS POŠTOVANJEM UREDNIŠTVO PORTALA